open-index/open-wikipedia-markdown huggingface dataset:
നരഹരി തീർത്ഥ

ഒരു ദ്വൈത തത്ത്വചിന്തകനും പണ്ഡിതനും രാഷ്ട്രതന്ത്രജ്ഞനും മധ്വാചാര്യരുടെ ശിഷ്യന്മാരിൽ ഒരാളുമായിരുന്നു **നരഹരി തീർത്ഥ** ( c. 1243   - c. 1333  ). ശ്രീപാദരാജയോടൊപ്പം ഹരിദാസ പ്രസ്ഥാനത്തിന്റെ ഉപജ്ഞാതാവായി അദ്ദേഹം കണക്കാക്കപ്പെടുന്നു.  അദ്ദേഹത്തിന്റെ പണ്ഡിതോചിതമായ കൃതികളിൽ രണ്ടെണ്ണം മാത്രമേ നിലവിലുള്ളൂവെങ്കിലും, അവ സവിശേഷമായി കണക്കാക്കപ്പെടുന്നു.  അദ്ദേഹത്തിന്റെ ചില രചനകൾ *രഘുകുലതിലക എന്ന* തൂലികാനാമത്തിൽ നിലനിൽക്കുന്നുണ്ട്. കിഴക്കൻ ഗംഗ ഭരണാധികാരികൾക്ക് ഗണ്യമായ സ്വാധീനമുള്ള മന്ത്രിയും പിന്നീട് മധ്വാചാര്യ മഠത്തിന്റെ മഠാധിപതിയായും മാറിയ നരഹരി തീർത്ഥ, സിംഹാചലത്തെ വരാഹലക്ഷ്മി നരസിംഹ ക്ഷേത്രത്തെ പ്രശസ്തമായ വിദ്യാഭ്യാസ സ്ഥാപനമായും വൈഷ്ണവരുടെ മതകേന്ദ്രമായും മാറ്റി. 

## ജീവിതം
കിഴക്കൻ ഗംഗാരാജ്യമായ കലിംഗയിലെ (ഇന്നത്തെ ഒഡീഷ ) മന്ത്രിയായും പിന്നീട് സന്യാസിയായി നിയമിക്കപ്പെടുന്നതിന് മുമ്പ് നരസിംഹദേവ രണ്ടാമന് പകരം റീജന്റായും സേവനമനുഷ്ഠിച്ചു എന്നതൊഴിച്ചാൽ നരഹരി തീർത്ഥന്റെ ആദ്യകാല ജീവിതത്തെക്കുറിച്ച് ഒന്നും അറിയില്ല. നരഹരിയതിസ്തോത്രം, എന്ന **[[ഹഗിയോഗ്രഫി]],** നാരായണ പണ്ഡിതന്റെ *മധ്വവിജയം*, ശ്രീകൂർമം, സിംഹാചലം ക്ഷേത്രങ്ങളിൽ *നിന്നുള്ള* ലിഖിതങ്ങൾ എന്നിവയിൽ നിന്നാണ് അദ്ദേഹത്തിന്റെ ജീവിതത്തെക്കുറിച്ചുള്ള വിവരങ്ങൾ ലഭിച്ചത്. ഗ്രന്ഥങ്ങളിലും ആയുധപ്രയോഗത്തിലുമുള്ള അദ്ദേഹത്തിന്റെ വൈദഗ്ധ്യവും ഈ ലിഖിതങ്ങൾ സൂചിപ്പിക്കുന്നു.  1281 CE-ന് ശേഷമുള്ള ലിഖിതങ്ങളുടെ സാന്നിധ്യത്തിൽ നിന്നും ഉള്ളടക്കത്തിൽ നിന്നും അദ്ദേഹം "രാജ്യത്തിന്റെ വെർച്വൽ അധിപനായിരുന്നു" എന്ന് അനുമാനിക്കുന്നു.  തന്റെ ശക്തിയുടെ ഉന്നതിയിൽ അദ്ദേഹം ശ്രീകൂർമത്തിൽ യോഗാനന്ദ നരസിംഹ ക്ഷേത്രം പണിയുകയും ആക്രമണങ്ങളിൽ നിന്ന് നഗരത്തെ സംരക്ഷിക്കുകയും ചെയ്തു.  ഭാനുദേവ ഒന്നാമനും അദ്ദേഹത്തിന്റെ പിൻഗാമിയായ നരസിംഹദേവ രണ്ടാമനും അദ്ദേഹത്തെ സംരക്ഷിച്ചുവെന്നതിനും കലിംഗയിൽ ഉടനീളം മാധ്വ തത്ത്വചിന്ത പ്രചരിപ്പിച്ചതിനും തെളിവുകളുണ്ട്.  അദ്ദേഹത്തിന്റെ ഭൗതികാവശിഷ്ടങ്ങൾ ഹംപിക്കടുത്തുള്ള ചർക്രതീർത്ഥയിലാണുള്ളത്.

## കൃതികളും പാരമ്പര്യവും
ജയതീർത്ഥയും രാഘവേന്ദ്ര തീർത്ഥയും പരാമർശിച്ച നരഹരി തീർത്ഥയുടെ മാധ്വ *ഗീതാ ഭാഷ്യത്തെക്കുറിച്ചുള്ള* *ഭാവപ്രകാശിക എന്ന* ഗ്രന്ഥം ദ്വൈത കാനോനിലെ ഒരു പ്രധാന കൃതിയായി കണക്കാക്കപ്പെടുന്നു. നരഹരി തീർത്ഥ മൂലഗ്രന്ഥത്തിലെ അവ്യക്തമായ ഭാഗങ്ങൾ വിപുലീകരിക്കുകയും ശങ്കരന്റെയും രാമാനുജന്റെയും വ്യാഖ്യാനങ്ങൾ വിശദീകരിക്കുകയും ചെയ്തു.   അദ്ദേഹത്തിന്റെ പല കൃതികളും കന്നഡ ഭാഷയിലായിരുന്നുവെങ്കിലും, കന്നഡയിൽ അദ്ദേഹത്തിന്റെ മൂന്ന് രചനകൾ മാത്രമേ നിലനിൽക്കുന്നുള്ളൂ. നരഹരിയും ശ്രീപാദരാജയും ഹരിദാസ പ്രസ്ഥാനത്തിന്റെ മുൻഗാമികളായി കണക്കാക്കപ്പെടുന്നു. പാട്ടുകളും കീർത്തനങ്ങളും രചിച്ചു, കൂടുതലും മാധ്വയുടെ ആശയങ്ങൾ ലളിതമായി ഉൾക്കൊള്ളുകയും പ്രാദേശിക ഭാഷയായ കന്നഡയിൽ സംഗീതരചനകളായിത്തീരുകയും ചെയ്തു. പരമ്പരാഗതമായി, യക്ഷഗാനത്തിന്റെയും ബയലാട്ടയുടെയും സ്ഥാപകൻ കൂടിയാണ് നരഹരി തീർത്ഥ. 

:

## അവലംബം

## ഗ്രന്ഥസൂചിക

* 
* 
* 
* 
* 

## പുറംകണ്ണികൾ

* നരഹരി തീർത്ഥയുടെ ജീവചരിത്രം 

വർഗ്ഗം:കന്നഡ സാഹിത്യം
വർഗ്ഗം:കർണ്ണാടകത്തിന്റെ ചരിത്രം
ബയലാട്ട

ദക്ഷിണേന്ത്യയിലെ    കർണാടക മേഖലയിൽ കാണപ്പെടുന്ന യക്ഷഗാന രൂപമുൾപ്പെടെ എല്ലാ കലാരൂപങ്ങൾക്കും പൊതുവായുള്ള പദമാണ് ബയലാട്ട **(Bayalāṭa**   ) .   ഇന്ത്യൻ ഇതിഹാസ കാവ്യങ്ങളിൽ നിന്നും പുരാണങ്ങളിൽ നിന്നുമുള്ള കഥകൾ നൃത്തമായും നാടകമായും ഇതിൽ ഉൾപ്പെടുന്നു. ഒരുതരം  *ഓപ്പൺ തിയറ്റർ നാടകം* ആയാണ് *ബയലാട്ട* അവതരിപ്പിക്കുന്നത്.  വിളവെടുപ്പ് കാലത്തിന്റെ അവസാനമാണ് പൊതുവേ ഇത് അവതരിപ്പിക്കുക.   തുളുനാട്ടിലെ ജനങ്ങളിൽ ആഴത്തിൽ വേരൂന്നിയ പ്രാധാന്യമുള്ള കോത്തിയുടെയും സെന്നയ്യയുടെയും കഥയാണ് *ബയലാട്ടയുടെ* ഏറ്റവും ജനപ്രിയമായ വിഷയം. പൊതുവെ അഞ്ച് തരം ബയലാട്ടകളുണ്ട് - ദശരത്, സന്നത, ദൊഡ്ഡാറ്റ, പരികഥ, യക്ഷഗാന. പരികഥയും യക്ഷഗാനവും ഏക സൂത്രധാരനാൽ വിവരിക്കപ്പെടുന്നു, മറ്റ് മൂന്ന് രൂപങ്ങൾ വിധൂഷകന്റെ സഹായത്തോടെ മൂന്ന്-നാല് കോറസിലാണ് അവതരിപ്പിക്കുന്നത്.

യക്ഷഗാന വേദി ഒരു തുറസ്സായ സ്ഥലത്ത്, പൊതുവേ ഗ്രാമ ക്ഷേത്രത്തിന് മുന്നിൽ സജ്ജീകരിക്കുന്നു. വേദി പൂക്കളും വാഴയും മാവിന്റെ ഇലകളും കൊണ്ട് അലങ്കരിക്കുന്നു.  സന്ധ്യാസമയത്ത് ഒരു ചെണ്ടയിൽ കേളികൊട്ട് നടത്തി ബയലാട്ടയുണ്ടെന്ന് ഗ്രാമവാസികളെ അറിയിക്കുന്നു.

## അവലംബം

വർഗ്ഗം:രംഗകല ഇന്ത്യയിൽ
സ്പാത്തിഫില്ലം വാലിസി

അരേസി കുടുംബത്തിലെ വളരെ ജനപ്രിയമായ ഒരു ഇൻഡോർ ഹൗസ് പ്ലാന്റാണ് **സ്പാത്തിഫില്ലം വാലിസി**. സാധാരണയായി ഇത് പീസ് ലില്ലി, വൈറ്റ് സെയിൽസ്, അല്ലെങ്കിൽ സ്പാത്ത് ഫ്ലവർ എന്ന് അറിയപ്പെടുന്നു. ജനുസ്സിന്റെ പേരിന്റെ അർത്ഥം "പാളപോലുള്ള-ഇല" എന്നാണ് കൂടാതെ പ്രത്യേക സ്ഥാനപ്പേര്‌ ആയി ജർമ്മൻ സസ്യശേഖരണക്കാരനായ ഗുസ്താവ് വാലിസിന്റെ പേരാണ് ഇതിന് നൽകിയിരിക്കുന്നത്. ഇതിനെ ആദ്യമായി വിവരിച്ചിരിക്കുന്നത് 1877 ലാണ് .

## വിവരണം
സാധാരണ അരേസി കുടുംബത്തിലെ അംഗങ്ങളായ അരോയിഡിന്റെ ഘടനയിൽ പൂക്കൾ ഉത്പാദിപ്പിക്കുന്ന ഒരു വാർഷിക സസ്യമാണിത്: ഇടതൂർന്ന തിങ്ങിനിറഞ്ഞ പൂങ്കുലയെ സ്പാഡിക്സ് എന്ന് വിളിക്കുന്നു. ഇതിൽ നിന്ന് കീഴോട്ടു ഞാന്ന് ഒരു വലിയ ബ്രാക്റ്റ് കാണപ്പെടുന്നു. ഇതിനെ സ്പേത്ത് എന്ന് വിളിക്കുന്നു (ഇടയ്ക്കിടെ രണ്ട് സ്പാത്തുകൾ ഉത്പാദിപ്പിക്കപ്പെടുന്നു, മുകളിലെ സ്പേത്ത് ചെറുതാണ്).ഇളം സ്പാഡിക്‌സ് പൊതുവെ ക്രീം അല്ലെങ്കിൽ ഐവറി നിറത്തോടുകൂടിയത് ആണ്. മൂപ്പെത്തുമ്പോൾ പച്ചയായി മാറുന്നു. സ്പേത്ത്  അരികിൽ നിന്ന് വിദൂരമായിപൊതുവെ വെളുത്തതോ വെളുത്ത് പച്ചനിറത്തിലുള്ള ഞരമ്പുകളോട് കൂടിയതും മൂപ്പെത്തുമ്പോൾ പച്ചയായി മാറുകയും ചെയ്യുന്നു. ബേസൽ ഇലകൾ  തിളങ്ങുന്നതും, ഏറെക്കുറെ അടിവരെ ഞരമ്പുകളുള്ളതും അണ്ഡാകാരവും കൂർത്തതുമാണ്. ഇലഞെട്ടിന് നീളമുണ്ട്.  ഇലകൾ   വളഞ്ഞ് മനോഹരമായി ഒന്നൊന്നായി ഉത്പാദിപ്പിക്കുകയും കാലക്രമേണ ഇടതൂർന്ന കൂട്ടമായി മാറുകയും ചെയ്യുന്നു.
## References

## External links
* 
* 
* Flowers of India – Peace Lily
* Top Tropicals – Peace Lily
* Flickr Cluster – Spathiphyllum

വർഗ്ഗം:മദ്ധ്യ അമേരിക്കയിലെ സസ്യജാലം
വർഗ്ഗം:സ്പാത്തിഫില്ലം
വർഗ്ഗം:കേരളത്തിലെ സസ്യജാലം
റെയ്‌നോൾഡ്‌സ് മ്യൂസിയം

**റെയ്‌നോൾഡ്‌സ്-ആൽബെർട്ട മ്യൂസിയം** കാനഡയിലെ ആൽബർട്ട പ്രവിശ്യയിൽ വെറ്റാസ്‌കിവിൻ നഗരത്തിൽ സ്ഥിതിചെയ്യുന്ന ഒരു കാർഷിക, വ്യാവസായിക, വാഹന മ്യൂസിയമാണ്. മ്യൂസിയത്തിന്റെ പ്രധാന കെട്ടിടം, ഒരു ഏവിയേഷൻ ഡിസ്പ്ലേ ഹാംഗർ, അതിന്റെ സംഭരണ സൗകര്യം എന്നിവ അടങ്ങിയിരിക്കുന്ന 89 ഹെക്ടർ (220 ഏക്കർ) സ്ഥലത്താണ് മ്യൂസിയം സ്ഥിതി ചെയ്യുന്നത്.

ഇരുപതാം നൂറ്റാണ്ടിന്റെ മധ്യത്തിൽ കാർഷിക യന്ത്രങ്ങൾ, വിമാനങ്ങൾ, വാഹനങ്ങൾ എന്നിവയുടെ ഒരു വലിയ ശേഖരത്തിന്റെ ഉടമയായിരുന്ന സ്റ്റാൻ റെയ്നോൾഡ്സ് എന്ന വ്യക്തിയാണ് ഒരു മ്യൂസിയത്തിന്റെ സാധ്യതയെക്കുറിച്ച് സ്വപ്നം കണ്ടത്. ഒരു പൊതു മ്യൂസിയത്തിൽ പൊതുജനങ്ങൾക്കായി പ്രദർശിപ്പിക്കുകയെന്ന ലക്ഷ്യത്തോടെ 1980-കളിൽ റെയ്നോൾഡ്സ് ആൽബെർട്ടാ സർക്കാരിന് 850 പുരാവസ്തുക്കൾ സംഭാവന ചെയ്തു. ഈ വസ്തുക്കൾ പ്രദർശിപ്പിക്കുന്നതിനായി 1992 സെപ്തംബർ 12 ന് പ്രവിശ്യാ ഗവൺമെന്റ് റെയ്നോൾഡ്സ്-ആൽബെർട്ട മ്യൂസിയം തുറന്നു. അന്തരിക്കുന്നതിന് മുമ്പ് 1,500 ലധികം പുരാവസ്തുക്കൾ സ്ഥാപനത്തിന് സംഭാവന നൽകിയ റെയ്നോൾഡ്സിന്റെ പേരിലാണ് ഈ സ്ഥാപനം അറിയപ്പെടുന്നത്. മ്യൂസിയത്തിലെ ശേഖരത്തിൽ നിലവിൽ 6,600 കാർഷിക, വ്യാവസായിക, ഗതാഗത സംബന്ധിയായ പുരാവസ്തുക്കൾ അടങ്ങിയിരിക്കുന്നു. ഭൂരിഭാഗം പുരാവസ്തുക്കളും മ്യൂസിയത്തിന്റെ സംഭരണ കേന്ദ്രത്തിലാണ് സൂക്ഷിച്ചിരിക്കുന്നതെങ്കിലും പ്രധാന കെട്ടിടത്തിലും വ്യോമയാന പ്രദർശന ഹാംഗറിലും പര്യടന  പ്രദർശനത്തിലും ആണ്.

## ചരിത്രം
മ്യൂസിയത്തിന്റെ പ്രാരംഭ ശേഖരം സ്റ്റാൻ റെയ്നോൾഡ്സ് എന്ന വ്യക്തിയുടെ സ്വകാര്യ ശേഖരങ്ങളിൽ നിന്നുള്ളതാണ്. താൻ നടത്തിയിരുന്ന  ഒരു കാർ ഡീലർഷിപ്പിലൂടെ പഴയ സാധനങ്ങളുടെ ക്രയ വിക്രയങ്ങൾ നടത്തിയ അദ്ദേഹം ധാരാളം കാർഷിക യന്ത്രങ്ങൾ, വിമാനങ്ങൾ, ഓട്ടോമൊബൈലുകൾ എന്നിവ സ്വന്തമാക്കിയിരുന്നു. 1955 ആയപ്പോഴേക്കും ഒരു സ്വകാര്യ മ്യൂസിയത്തിൽ" പ്രദർശിപ്പിക്കുവാൻ ആവശ്യമായത്ര വാഹനങ്ങളുടെ ശേഖരം റെയ്നോൾഡ്സിനുണ്ടായിരുന്നു. തന്റെ ശേഖരം ഒരു പൊതു മ്യൂസിയത്തിൽ സ്ഥിരമായി പ്രദർശിപ്പിക്കണമെന്ന അദ്ദേഹത്തിന്റെ ആഗ്രഹം, ഈ ശേഖരം 1974-ൽ പ്രവിശ്യാ സർക്കാരിലേയ്ക്ക് സംഭാവന ചെയ്യാനുള്ള സാധ്യതയെക്കുറിച്ച് ചർച്ച ചെയ്യാൻ റെയ്നോൾഡ്സിനെ പ്രേരിപ്പിക്കുകയും 1981-നും 1986-നും ഇടയിൽ ആൽബെർട്ടാ സർക്കാരിന് 850 പുരാവസ്തുക്കൾ സംഭാവന ചെയ്യുന്നതിൽ കലാശിക്കുകയും ചെയ്തു. കനേഡിയൻ ചരിത്രത്തിലെ ഇത്തരത്തിലുള്ള ഏറ്റവും വലിയ സംഭാവനയായിരുന്നു ഇത്.

## സൈറ്റ്
ആൽബർട്ടയിലെ വെറ്റാസ്കിവിൻ നഗരത്തിലുള്ള 89 ഹെക്ടർ (220 ഏക്കർ) പ്രദേശത്താണ് ഈ മ്യൂസിയം സ്ഥിതി ചെയ്യുന്നത്. വെറ്റാസ്‌കിവിൻ പ്രാദേശിക വിമാനത്താവളത്തോട് ചേർന്ന്, ആൽബർട്ട ഹൈവേ 13 അതിൻറെ വടക്ക് ശാഖകളിലേക്ക് പ്രവേശിക്കുന്നതിന് മുമ്പുള്ള കിഴക്കൻ ഭാഗത്താണ് ഇത് സ്ഥിതിചെയ്യുന്നത്. പ്രധാന മ്യൂസിയം കെട്ടിടം, ഏവിയേഷൻ ഡിസ്പ്ലേ ഹാംഗർ, കളക്ഷൻസ് സ്റ്റോറേജ് സൗകര്യം തുടങ്ങി മൂന്ന് പ്രധാന കെട്ടിടങ്ങൾ ഈ വസ്തുവിൽ സ്ഥിതി ചെയ്യുന്നു. മ്യൂസിയം കെട്ടിടങ്ങളുടെ വാസ്തുശില്പികളായി പ്രവർത്തിച്ചത് ആർപികെ ആർക്കിടെക്ട്സ് ആയിരുന്നു.

## അവലംബം
ഇടുക്കി സീറോ-മലബാർ കത്തോലിക്കാ രൂപത

സിറോ മലബാർ സഭയിലെ കോതമംഗലം രൂപതയെ വിഭജിച്ച് 2003 മാർച്ച് 2 ന്    ഇടുക്കി രൂപത സ്ഥാപിതമായത്.വി.ജോൺ പോൾ രണ്ടാമൻ മാർപ്പാപ്പ 2002 ഡിസംബർ 19 - ന് തയ്യാറാക്കിയ രൂപത സ്ഥാപന കല്പനാ ഉത്തരവിന് 2003 ജനുവരി 15 -ന് രൂപത സ്ഥാപിക്കുവാനുള്ള അനുമതി പുറപ്പെടുവിച്ചു.മാർ സ്ലീവായ്ക്ക് ആണ് രൂപത സമർപ്പിച്ചിരിക്കുന്നത്. പ്രഥമ മെത്രാനായി തിരഞ്ഞെടുക്കപ്പെട്ടത് ഫാ.മാത്യു ആനിക്കുഴികാട്ടിൽ ആയിരുന്നു തുടർന്ന് ആനിക്കുഴികാട്ടിൽ  മാർ മാത്യു  എന്ന പേരിൽ അന്നത്തെ സിറോ മലബാർ സഭയുടെ തലവനായിരുന്ന വിതയത്തിൽ മാർ വർക്കി ശ്രേഷ്ഠ വലിയ മെത്രാപ്പോലീത്തായുടെ കൈവപ്പ് വഴി മെത്രാനായി അഭിഷിക്തനായി. ഇടുക്കി ജില്ലയിലെ കരിമ്പനാണ് രൂപത ആസ്ഥാനം.2018 ൽ മാർ മാത്യു ആനിക്കുഴികാട്ടിൽ വിശ്രമജീവിതത്തിലേക്ക് പ്രവേശിച്ചതിനെ  തുടർന്ന് രൂപതയുടെ രണ്ടാമത്തെ മെത്രാനായി മാർ ജോൺ നെല്ലിക്കുന്നേലിനെ സഭയുടെ പരി. സുനഹദോസ് തിരഞ്ഞെടുക്കുകയും സഭയുടെ തലവനും പിതാവുമായ ആലഞ്ചേരി മാർ ഗീവർഗ്ഗീസ് ശേഷ്ഠ വലിയ മെത്രാപ്പോലിത്ത മെത്രാനായി അന്നേ വർഷം വാഴിക്കുകയും ചെയ്തു.2020 മെയ് 1 ന്‌ പ്രഥമ മെത്രാനായിരുന്ന മാർ മാത്യു ആനിക്കുഴികാട്ടിൽ കാലം ചെയ്യുകയും അദ്ദേഹത്തെ രൂപതാ ആസ്ഥാന ദൈവാലയമായ വാഴത്തോപ്പ് മാർ ഗീവർഗ്ഗീസ് സഹദാ കത്തീഡ്രൽ പള്ളിയിൽ കബറടക്കുകയും ചെയ്തു. രൂപതയ്ക്ക് കീഴിൽ 92 പള്ളികളും 216 ഓളം രൂപത വൈദീകരും മറ്റ് സന്യാസി-സന്യാസിനികളും സേവനം ചെയ്യുന്നു. ഇടയൻ എന്ന പേരിൽ മുഖപത്രവും പ്രസിദ്ധീകരിച്ച് വരുന്നു. ഇന്ന് ഇടുക്കി രൂപത ഹൈറേഞ്ചിലെ നാനാജാതി മതസ്ഥരുടെ രാഷ്ട്രീയ സാമൂഹിക വിദ്യാഭ്യാസ മേഖലയിൽ വളരെ പങ്കു വഹിക്കുന്നുണ്ട്. പാവനാത്മ കോളേജ് മുരിക്കാശ്ശേരി രൂപതയുടെ പ്രധാന വിദ്യാഭ്യാസ സ്ഥാപനങ്ങളിൽ ഒന്നാണ്. കൂടാതെ മറ്റനേകം വിദ്യാഭ്യാസ സ്ഥാപനങ്ങളും ആതുര സേവന കേന്ദ്രങ്ങളും ഹൈറേഞ്ചിൻ്റെ വിവിധയിടങ്ങളിൽ പ്രവത്തിക്കുന്നുണ്ട്.
ശ്രീ കൂർമ്മം

ഇന്ത്യയിലെ ആന്ധ്രാപ്രദേശിലെ ശ്രീകാകുളത്തിനടുത്തുള്ള ഒരു ഗ്രാമമാണ് **ശ്രീകൂർമു** അല്ലെങ്കിൽ **ശ്രീകൂർമ** എന്നും അറിയപ്പെടുന്ന **ശ്രീ കൂർമ്മം**. ശ്രീകാകുളം പട്ടണത്തിന്റെ തെക്ക്-കിഴക്ക് 14.5 കി.മീ. അകലെയാണ് ശ്രീ കൂർമം ഗ്രാമം. ശ്രീകാകുളം ജില്ലയിലെ ഗാര മണ്ഡലത്തിലാണ് ഈ പ്രദേശം. കിഴക്കൻ ഗംഗാ രാജവംശത്തിലെ രാജാവായ അനന്തവർമൻ ചോഡഗംഗ ദേവൻ പുനഃസ്ഥാപിച്ച,  വിഷ്ണുവിന്റെ കൂർമ്മ അവതാരത്തിനായി സമർപ്പിച്ചിരിക്കുന്ന ശ്രീകൂർമം ക്ഷേത്രത്തിന്റെ പേരിലാണ് ഈ ഗ്രാമത്തിന് പേര് ലഭിച്ചത്. 

## ശ്രീ കൂർമ്മം ക്ഷേത്രം

ഇടത്ത്‌|ലഘുചിത്രം|250x250ബിന്ദു| ശ്രീകൂർമം ക്ഷേത്രത്തിലെ മണ്ഡപം
ശ്രീകൂർമ്മം പ്രസിദ്ധമായ ഒരു തീർത്ഥാടന കേന്ദ്രമാണ്. ഇവിടെയുള്ള ക്ഷേത്രം ഇന്ത്യയിലെ തന്നെ അതുല്യമായ നിർമ്മിതിയാണ്.  വാസ്തുവിദ്യാഭംഗിയാൽ പ്രസിദ്ധമായ ഈ ക്ഷേത്രത്തിൽ എ ഡി പതിനൊന്നാം നൂറ്റാണ്ട് മുതൽ എ ഡി പത്തൊൻപതാം നൂറ്റാണ്ട് വരെയുള്ള നിരവധി ലിഖിതങ്ങൾ കാണപ്പെടുന്നു.  ക്ഷേത്രത്തിലെ ലിഖിതങ്ങൾ അനുസരിച്ച്.&nbsp;എ.ഡി. 1281 ൽ, കലിംഗയിലെ അനന്തവർമൻ ചോഡഗംഗ ദേവന്റെ സ്വാധീനത്തിൽ രാമാനുജാചാര്യൻ കൂർമക്ഷേത്രം പുനഃസ്ഥാപിച്ചു. കിഴക്കൻ ഗംഗാ രാജാവായ അനംഗഭീമ ദേവയാണ് ഇതിന്റെ പ്രദക്ഷിണ മണ്ഡപം നിർമ്മിച്ചത്. പിന്നീട് ഈ ക്ഷേത്രം ഒറീസയിലെ സൂര്യവംശി ഗജപതി രാജാക്കൻമാരുടെ അധീനതയിലായി. ലിഖിതങ്ങൾ ഈ പ്രദേശത്തിന്റെ അധികാരം കൈയടക്കിയ രാജവംശങ്ങളേതെല്ലാമെന്ന് രേഖപ്പെടുത്തുന്നു. വിഷ്ണുവിന്റെ രണ്ടാമത്തെ അവതാരമായ കൂർമ്മാവതാരത്തിനാണ് ഈ ക്ഷേത്രം സമർപ്പിച്ചിരിക്കുന്നത്. ദോലോത്സവം ഇവിടുത്തെ പ്രധാന ഉത്സവമാണ്. ആയിരക്കണക്കിന്  തീർത്ഥാടകർ ഈ സന്ദർഭത്തിൽ ഇവിടെയെത്തുന്നു.

### തീർത്ഥാടക ആകർഷണങ്ങൾ

* 9-ഉം 11-ഉം നൂറ്റാണ്ടുകൾക്കിടയിൽ നിർമ്മിച്ച പുരാതന ക്ഷേത്രം.
* മധുകേശ്വര, സോമേശ്വര, ഭീമേശ്വര ക്ഷേത്രങ്ങളുടെ ത്രിത്വം.
* മധുക മരത്തിന്റെ തടിയിൽ സ്വാഭാവികമായും കൊത്തിയെടുത്ത മുഖമുള്ള വിഷ്ണുപ്രതിഷ്ഠ
* ചെങ്കല്ലിൽ കൊത്തിയെടുത്ത ശിൽപത്തിന്റെ വാസ്തുവിദ്യ.
* മനോഹരമായ വംശധാര നദിയുടെ തീരത്തെ ക്ഷേത്രം
* ക്ഷേത്രക്കുളത്തിനടുത്തായി ഒരു കടലാമ സംരക്ഷണ കേന്ദ്രമുണ്ട്

## റഫറൻസുകൾ

വർഗ്ഗം:ഉത്തരാന്ധ്രാ
വർഗ്ഗം:ഇന്ത്യയിലെ ഹിന്ദു തീർത്ഥാടന കേന്ദ്രങ്ങൾ
വർഗ്ഗം:ആന്ധ്രാപ്രദേശിലെ ക്ഷേത്രങ്ങൾ
ഡാറ്റുറ ഇൻനോക്സിയ

സൊളാനേസീ സസ്യ കുടുംബത്തിലുൾപ്പെട്ട ഒരിനം പൂച്ചെടിയാണ് **ഡാറ്റുറ ഇൻനോക്സിയ**. വളരെ അപൂർവമായി മാത്രം ഇത് സേക്രഡ് ഡാറ്റുറ എന്നും വിളിക്കപ്പെടുന്നു.  തെക്കുപടിഞ്ഞാറൻ യുണൈറ്റഡ് സ്റ്റേറ്റ്സ്, മധ്യഅമേരിക്ക, തെക്കേ അമേരിക്ക എന്നിവിടങ്ങളിൽ നിന്നുള്ള ഇത് ആഫ്രിക്ക, ഏഷ്യ, ഓസ്‌ട്രേലിയ, യൂറോപ്പ് എന്നിവിടങ്ങളിൽ തദ്ദേശീയമായി കാണപ്പെടുന്നു. ഡാറ്റുറ ഇൻനോക്സിയ എന്നാണ് ഇതിന്റെ ശാസ്ത്രീയ നാമം. 1768-ൽ ഇംഗ്ലീഷ് സസ്യശാസ്ത്രജ്ഞനായ ഫിലിപ്പ് മില്ലർ ഡാറ്റുറ ഇൻനോക്സിയ എന്ന് പേരിട്ട് ഈ ഇനത്തെ ആദ്യമായി വിവരിച്ചപ്പോൾ അദ്ദേഹം ലാറ്റിൻ പദമായ ഇൻനോക്സിയ (infensive) എന്ന് തെറ്റായി എഴുതി. കുറേക്കാലം ഡാറ്റുറ മെറ്റലോയിഡ്സ് എന്ന പേര് ഈ ഇനത്തിലെ ചില അംഗങ്ങൾക്ക് തെറ്റായി പ്രയോഗിച്ചിരുന്നു. എന്നാൽ ആ പേര് ഇപ്പോൾ ഉപേക്ഷിക്കപ്പെട്ടിരിക്കുന്നു.
## References

വർഗ്ഗം:മദ്ധ്യ അമേരിക്കയിലെ സസ്യജാലം
വർഗ്ഗം:തെക്കേ അമേരിക്കയിലെ സസ്യജാലം
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അധിനിവേശസസ്യങ്ങൾ
ഷെർബ്രൂക്ക്

കാനഡയിലെ തെക്കൻ ക്യൂബെക്ക് പ്രവിശ്യയിലെ ഒരു നഗരമാണ് **ഷെർബ്രൂക്ക്** ( ; ) . എസ്ട്രി ഭരണ മേഖലയുടെ ഹൃദയഭാഗത്തായി, സെന്റ്-ഫ്രാങ്കോയിസ്, മാഗോഗ് നദികളുടെ സംഗമസ്ഥാനത്താണ് ഇത് സ്ഥിതിചെയ്യുന്നത്. ഷെർബ്രൂക്ക് നഗരവുമായുള്ള സഹവർത്തിത്വത്തിലൂടെ ക്യൂബെക്ക് പ്രവിശ്യയിലെ ഒരു പ്രാദേശിക കൗണ്ടി മുനിസിപ്പാലിറ്റി (ടിഇ), സെൻസസ് ഡിവിഷൻ (സിഡി) എന്നിവയ്ക്ക് തത്തുല്യമായ ഒരു പ്രദേശത്തിന്റെ പേര് കൂടിയാണ് ഷെർബ്രൂക്ക്. 2021 ലെ കാനഡ സെൻസസ് പ്രകാരം 172,950 അധിവാസികളുള്ള ഇത് പ്രവിശ്യയിലെ ആറാമത്തെ വലിയ നഗരം, കാനഡയിലെ 30-ാമത്തെ വലിയ നഗരം എന്നീ പദവികൾ അലങ്കരിക്കുന്നു. 227,398 നിവാസികളുണ്ടായിരുന്ന ഷെർബ്രൂക്ക് സെൻസസ് മെട്രോപൊളിറ്റൻ ഏരിയ ക്യൂബെക്കിലെ നാലാമത്തെയും കാനഡയിലാകമാനം 19-ാമത്തെയും വലിയ മെട്രോപൊളിറ്റൻ പ്രദേശമാക്കി മാറുന്നു. എസ്ട്രിയുടെ പ്രാഥമിക സാമ്പത്തിക, രാഷ്ട്രീയ, സാംസ്കാരിക, സ്ഥാപന കേന്ദ്രമായ ഷെർബ്രൂക്ക് നഗരം, ഇരുപതാം നൂറ്റാണ്ടിന്റെ തുടക്കത്തിൽ ഈസ്റ്റേൺ ടൗൺഷിപ്പുകളുടെ രാജ്ഞി എന്നറിയപ്പെട്ടിരുന്നു.

## അവലംബം
കാത്തി ബേക്കർ

**കാതറിൻ വിറ്റൺ ബേക്കർ** (ജനനം: ജൂൺ 8, 1950) ഒരു അമേരിക്കൻ നടിയാണ്. കാതറിൻ ബേക്കർ നാടകത്തിലൂടെ തന്റെ കരിയർ ആരംഭിക്കുകയും 1983 ൽ പുറത്തിറങ്ങിയ *ദി റൈറ്റ് സ്റ്റഫ്* എന്ന നാടകീയ ചലച്ചിത്രത്തിലൂടെ വെള്ളിത്തിരയിൽ അരങ്ങേറ്റം കുറിക്കുകയും ചെയ്തു. മികച്ച സഹനടിക്കുള്ള നാഷണൽ സൊസൈറ്റി ഓഫ് ഫിലിം ക്രിട്ടിക്‌സ് അവാർഡ് ലഭിച്ചിട്ടുള്ള അവർ *സ്ട്രീറ്റ് സ്മാർട്ട്* (1987) എന്ന ചിത്രത്തിലെ അഭിനയത്തിന് ഇൻഡിപെൻഡന്റ് സ്പിരിറ്റ് അവാർഡ് നാമനിർദ്ദേശവും നേടിയിട്ടുണ്ട്. ജാക്ക്‌നൈഫ് (1989), എഡ്വേർഡ് സിസ്‌സർഹാൻഡ്‌സ് (1990), ദി സൈഡർ ഹൗസ് റൂൾസ് (1999), കോൾഡ് മൗണ്ടൻ (2003), നയൻ ലൈവ്‌സ് (2005), ദി ജെയ്ൻ ഓസ്റ്റൻ ബുക്ക് ക്ലബ് (2007), ലാസ്റ്റ് ചാൻസ് ഹാർവി (2008), ടേക്ക് ഷെൽട്ടർ (2011), സേവിംഗ് മിസ്റ്റർ ബാങ്ക്സ് (2013), ദ ഏജ് ഓഫ് അഡലിൻ (2015) എന്നിവയുൾപ്പെടെ ഏകദേശം 50-ലധികം ചിത്രങ്ങളിലും ബേക്കർ അഭിനയിച്ചിട്ടുണ്ട്. 

## ആദ്യകാല ജീവിതം
ടെക്സസിലെ മിഡ്‌ലാൻഡ് നഗരത്തിൽ ജനിച്ച ബേക്കർ ഒരു ക്വാക്കറായാണ് വളർന്നത്. കാലിഫോർണിയയിലെ മിൽബ്രെയിലെ മിൽസ് ഹൈസ്കൂളിൽ അവർ ഹൈസ്കൂൾ പഠനത്തിന് ചേർന്നു. 1968-ൽ ബിരുദം നേടി. ഒരു പ്രൊഫഷണൽ നടിയാകാനുള്ള ആഗ്രഹത്തിൽ അവരുടെ നാടക പരിശീലകനായിരുന്ന അലൻ നൈറ്റ് വലിയ സ്വാധീനം ചെലുത്തിയിരുന്നു. ബോസ്റ്റൺ യൂണിവേഴ്സിറ്റി സ്കൂൾ ഓഫ് ഫൈൻ ആർട്സ് ആക്ടിംഗ് പ്രോഗ്രാമിൽ പങ്കെടുത്ത അവർ 1970 കളുടെ തുടക്കത്തിൽ കാലിഫോർണിയ ഇൻസ്റ്റിറ്റ്യൂട്ട് ഓഫ് ആർട്സിൽനിന്ന് അഭിനയം പഠിച്ചു. പിന്നീട് 1977-ൽ യു.സി. ബെർക്ക്‌ലിയിൽ നിന്ന് ഫ്രഞ്ച് ഭാഷയിൽ ബി.എ. ബിരുദം നേടി.

## സ്വകാര്യ ജീവിതം
2003-ൽ വിവാഹിതയായ അവർ തന്റെ രണ്ടാം ഭർത്താവും സംവിധായക-നിർമ്മാതാവുമായ സ്റ്റീവൻ റോബ്മാനോടൊപ്പം തെക്കൻ കാലിഫോർണിയയിലാണ് താമസിക്കുന്നത്. അവർക്ക് ആദ്യ ഭർത്താവ് ഡൊണാൾഡ് കാമിലിയേരിയിൽ ഒരു മകനും മകളും ഉണ്ട്.

## അവലംബം
ജൂൺ മാലിയ

ബംഗാളി സിനിമയിലും ടെലിവിഷനിലും പ്രധാനമായും അഭിനയിക്കുന്ന ഒരു ഇന്ത്യൻ നടിയാണ് **ജൂൺ മാലിയ**  (അല്ലെങ്കിൽ **ജൂൺ മല്യ** ). ജൂൺ മാലിയ പശ്ചിമ ബംഗാൾ വനിതാ കമ്മീഷൻ അംഗമാണ്. കൂടാതെ ഒരു മനുഷ്യസ്നേഹിയുമാണ്.  2021-ൽ മേദിനിപൂർ നിയോജകമണ്ഡലത്തിൽ നിന്ന് പശ്ചിമ ബംഗാൾ നിയമസഭാംഗമായി ജൂൺ മാലിയ തിരഞ്ഞെടുക്കപ്പെട്ടു.  മോഡൽ ശിവാംഗിനി മാലിയയാണ് മകൾ. 

## അഭിനയിച്ച സിനിമകൾ

* ലാതി (1996)
* ഹോത്താറ്റ് ബ്രിഷ്ടി (1998)
* ബോർ കോൺ (2002)    
* നില് നിർജാനെ (2003)     
* അമർ മേയർ ശപത് (2003)     
* ദ ബോങ് കണക്ഷൻ (2006)     
* ശിക്കാർ (2006)     
* പോഡോഖെപ് (2007)     
* ലവ്സോങ്സ് (2008)     
* രക്തമുഖി നീല - എ മർഡർ മിസ്റ്ററി (2008)    
* പ്രേം ബിഭ്രത് (2012)     
* ഹതത് വിഷൻ വാലോ ലഗ്ചെ (2012)     
* സബ്ദാൻ പഞ്ച ആശ്ചെ (2012)     
* തീൻ യാരി കഥ (2012)      
* ഒബ്ഷിഷൊപ്റ്റോ നൈറ്റി (2014)     
* എബാർ ഷാബോർ (2015)     
* ഹർ ഹർ ബ്യോംകേഷ് (2015)     
* ഏക്ല ചലോ (2015)     
* സുൽഫിക്കർ (2016)     
* റൊമാന്റിക് നോയ് (2016)     
* മേരി പ്യാരി ബിന്ദു (2017)     
* പൊറൊബാഷിനി (2017)     
* സ്വെറ്റർ (2019 ) 
* മിതിൻ മാഷി (2019)     
* കിഷ്മിഷ് (2022)     
* ഖേല ജോഖോൺ (2022)

 

### ഡോക്യുമെന്ററി

* *ഇന്ത്യക്ക് പുറത്ത്: ഒരു കുടുംബത്തിന്റെ യാത്ര* (2008)

## വെബ് സീരീസ്/ ഷോർട്ട് ഫിലിമുകൾ

* * ( അഡ്ഡ ടൈംസ് )*
* *കർക്കാട്ട് റോഗ്* *(2020)*  ( ZEE5 )
* *ശ്രീകാന്റോ (2022)*  (ഹോയ്ചോയ്)
* *അബർ പ്രോലോയ് (2023)* ( ZEE5 ) ഇന്ദ്രാണിയായി

## ടെലിവിഷൻ

* *ദിദി നമ്പർ 1* (റിയാലിറ്റി ഗെയിം ഷോ)
* *ധ്യാത്തരിക*
* *ഷിറിൻറ* (ടെലിഫിലിം)
* *ബാബുശോണ* (കോമഡി ഷോ)
* *ഡാൻസ് ബംഗ്ലാ ഡാൻസ്* (ഡാൻസ് റിയാലിറ്റി ഷോ)
* *കച്ചേർ മാനുഷ്*
* *ബെഹുല*
* *രേഷം ജാപി*
* *സോബ് ചൊരിത്രൊ കല്പൊനിക്*
* സഞ്ജേർ ബതി
* *ഗണ്ട്ചോറ*

## അവലംബങ്ങൾ

### കുറിപ്പുകൾ

### അവലംബം

## പുറത്തേക്കുള്ള കണ്ണികൾ
* 

 
വർഗ്ഗം:ഇന്ത്യയിലെ അഭിനേതാക്കളായ രാഷ്ട്രീയക്കാർ
വർഗ്ഗം:കൊൽക്കത്തയിൽ നിന്നുള്ള രാഷ്ട്രീയപ്രവർത്തകർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:ഇന്ത്യൻ ടെലിവിഷൻ നടിമാർ
വർഗ്ഗം:ബംഗാളി ചലച്ചിത്രനടിമാർ
വർഗ്ഗം:1970-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
ദർശന ബാനിക്

പ്രധാനമായും ബംഗാളി ചലച്ചിത്രങ്ങളിൽ അഭിനയിക്കുന്ന അഭിനേത്രിയും മോഡലുമാണ് **ദർശന ബാനിക്** .  കളേഴ്‌സ്, വോഡഫോൺ, ബോറോലിൻ തുടങ്ങിയ വ്യത്യസ്ത ബ്രാൻഡുകളുടെ മോഡലും ബ്രാൻഡ് അംബാസഡറുമായാണ് ദർശന തന്റെ കരിയർ ആരംഭിച്ചത്.   

## ആദ്യകാല ജീവിതം
ഇന്ത്യയിലെ പശ്ചിമ ബംഗാളിലാണ് ദർശന ബാനിക് ജനിച്ചത്. ഈസ്റ്റ് കൽക്കട്ട ഗേൾസ് കോളേജിൽ നിന്ന് ബിരുദവും രബീന്ദ്ര ഭാരതി യൂണിവേഴ്സിറ്റിയിൽ നിന്ന് ബിരുദാനന്തര ബിരുദവും പൂർത്തിയാക്കി. വിദ്യാർത്ഥിയായിരിക്കുമ്പോൾ തന്നെ ദർശന മോഡലിംഗ് ആരംഭിച്ചു.     

## അഭിനയിച്ച സിനിമകൾ

## വെബ് സീരീസുകൾ

## ടെലിവിഷൻ

## സംഗീത വീഡിയോകൾ

## അവലംബങ്ങൾ

## പുറത്തേക്കുള്ള കണ്ണികൾ

* 
* 
* 
വർഗ്ഗം:ബംഗാളി ചലച്ചിത്രനടിമാർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:ജീവിച്ചിരിക്കുന്നവർ
അനീഷ് ജി. മേനോൻ

മലയാളം സിനിമയിൽ അഭിനയിക്കുന്ന ഒരു നടനാണ് **അനീഷ് ജി. മേനോൻ** .   *[[ദൃശ്യം]]*, *[[ഒടിയൻ (ചലച്ചിത്രം)|ഒടിയൻ]]*, *[[ഞാൻ പ്രകാശൻ]]*, ''ഡ്രൈവിംഗ് ലൈസൻസ്'', *[[കായംകുളം കൊച്ചുണ്ണി]], മോമോ ഇൻ ദുബായ് എന്നീ* ചിത്രങ്ങളിൽ അഭിനയിച്ചിട്ടുണ്ട്. 

## സ്വകാര്യ ജീവിതം
അനീഷ് 2019 ജനുവരി 18 ന് ഐശ്വര്യ രാജനെ വിവാഹം കഴിച്ചു.  ഈ ദമ്പതികൾക്ക് ആര്യൻ അനീഷ് എന്ന കുഞ്ഞ് പിറന്നു.

## കരിയർ
കേരള പീപ്പിൾസ് ആർട്സ് ക്ലബ്ബിൽ (കെപിഎസി) നാടക കലാകാരനായി ആരംഭിച്ച അനീഷ് ഇന്ത്യയിൽ ഏകദേശം ആയിരത്തോളം വേദികളിൽ  അഭിനയിച്ചിട്ടുണ്ട്.

## അഭിനയിച്ച സിനിമകൾ

## ടെലിവിഷൻ

## അവലംബങ്ങൾ

## പുറത്തേക്കുള്ള കണ്ണികൾ

* 
* 
വർഗ്ഗം:1985-ൽ ജനിച്ചവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:ജീവിച്ചിരിക്കുന്നവർ
ആലുവ തുരുത്ത്

നാലു വശവും പെരിയാർ നദിയാൽചുറ്റപ്പെട്ട ഒരു പ്രദേശമാണ് ആലുവ തുരുത്ത്. ആലുവ പട്ടണത്തിനു സമാന്തരമായി ഈ പ്രദേശം സ്ഥിതി ചെയ്യുന്നു. കരപ്രദേശത്ത് നിന്ന് വേർപെട്ട് കിടക്കുന്ന ഈ സ്ഥലത്ത് നാലായിരത്തോളം ആളുകൾ താമസിക്കുന്നു. പഴയ കാലത്ത് നാല് ഓട്കമ്പനികൾ ഇവിടെ പ്രവർത്തിച്ചിരുന്നു. ഇപ്പോൾ ഓടിന്റെ ആവശ്യം ഇല്ലാതായപ്പോൾ കമ്പനികൾ നിർത്തി.ഒരു സർക്കാർസ്ക്കൂളും ഹെൽത്ത്സെന്റെറും ഇവിടെ സ്ഥിതി ചെയ്യുന്നു. പാണ്ടിപ്പുഴ എന്ന പേരിൽ അറിയപ്പെടുന്ന ജംഗ്ഷഷനാണ് സ്ഥലത്തെ പ്രധാന ജംഗ്ഷൻ. പാലം ജംഗ്ഷൻ മറ്റൊരു ജംഗ്ഷനാണ്. വാഹനങ്ങൾ കയറാൻ സാധിക്കാതിരുന്ന ഇവിടെ 1998 ലാണ് ഒരു പാലം പണിത് വാഹനയോഗ്യമാക്കിയത്. തുരുത്ത് മുസ്ലിം ജമാഅത്തിന്റ കീഴിലുള്ള ഒരു ജുമുഅത്ത് പള്ളിയും ഇതിന്റെ കീഴിൽ മൂന്ന് തൈക്കാവുകളും ഒരു ഹിന്ദു ക്ഷേത്രവും ,പുതിയതായി ഒരു ക്രിസ്ത്യൻ കപ്പേളയും ഇവിടെ ഉണ്ട്. സംസ്ഥാനത്തെ ആദ്യത്തെ കാർബൻ ന്യൂട്രൽ ഫാമായി തുരുത്തിലുള്ള സർക്കാർ കൃഷിതോട്ടം പ്രഖ്യാപിച്ചത് 2023 ലാണ്. ഇവിടെ നെൽകൃഷിയുടെ പുതിയ ഇനം വിത്തുകളെക്കുറിച്ച് ഗവേഷണം നടത്താൻ സംവിധാനങ്ങളൊരുക്കിയിരിക്കുന്നു. തുരുത്തിനെ മറുകരകളുമായി ബന്ധിപ്പിക്കുന്ന മൂന്ന്പാലങ്ങൾ 2015 ൽ പണികഴിപ്പിച്ചു. തോട്ടുംമുഖത്ത് നിന്ന് തുരുത്തിലേക്കും, തുരുത്തിൽ നിന്നും ചൊവ്വരക്കും ഉള്ള രണ്ട് പാലങ്ങളും, വടക്കൻ മുക്കിൽ നിന്നും പുറയാറിലേക്കുള്ള ടു വീലറുകളും ചെറിയ വാഹനങ്ങളും പ്രവേശിക്കുന്ന ഇരുമ്പ് പാലവുമാണ് ഇത്. മഹിളാലയം മുതൽ തുരുത്ത് വരെയും തുരുത്തിൽ നിന്നും ചൊവ്വരക്കും ഉള്ള പാലങ്ങൾ സീ പോർട്ട് എയർ പോർട്ട്  റോഡിന്റ ഭാഗമായി നിർമ്മിച്ചവയാണ്. തൂമ്പാകടവിനെ അഥവാ പെരിയാറിന്റെ കൈവഴിയായ നദിക്ക് കുറുകനെ 1998 ൽ ഒരു പാലം നിർമ്മിച്ചിരുന്നു. തുരുത്തിൽ നിന്ന് ആലുവ പട്ടണത്തിലേക്കുള്ള റെയിൽ നടപ്പാത ഇവിടെ കാൽനടയായി പട്ടണത്തിലെത്താൻ എളുപ്പ മാർഗമാണ്. ചുറ്റും വെള്ളത്താൻ ചുറ്റപ്പെട്ട പ്രദേശത്തെ തുരുത്ത് എന്ന് വിളിക്കുന്നത് കൊണ്ട് പെരിയാറാൽ ചുറ്റപ്പെട്ട ഈ സ്ഥലത്തെ തുരുത്ത് എന്ന് വിളിക്കുന്നു.
ബ്രൂക്ക് ആഡംസ്

**ബ്രൂക്ക് ആഡംസ്** (ജനനം: ഫെബ്രുവരി 8, 1949) *ഡേയ്‌സ് ഓഫ് ഹെവൻ* (1978), *ഇൻവേഷൻ ഓഫ് ദി ബോഡി സ്‌നാച്ചേഴ്‌സ്* (1978), *ദി ഡെഡ് സോൺ* (1983) എന്നീ ചലച്ചിത്രങ്ങളിലെ വേഷങ്ങളിലൂടെ പ്രശസ്തയായ ഒരു അമേരിക്കൻ നടിയാണ്.

## ആദ്യകാല ജീവിതം
1949 ഫെബ്രുവരി 8-ന് ന്യൂയോർക്ക് നഗരത്തിൽ ഒരു നടിയായിരുന്ന റോസലിൻഡ (മുമ്പ്, ഗൗൾഡ്) ഒരു നിർമ്മാതാവും നടനും CBS-ന്റെ മുൻ വൈസ് പ്രസിഡന്റും മുൻ അമേരിക്കൻ പ്രസിഡന്റുമാരായിരുന്ന ജോൺ ആഡംസ്, ജോൺ ക്വിൻസി ആഡംസ് എന്നിവരുടെ സ്ഥിരീകരിക്കാത്ത പിൻഗാമിയുമായിരുന്ന റോബർട്ട് കെ. ആഡംസിന്റെയും മകളായി ബ്രൂക്ക് ആഡംസ് ജനിച്ചു. നടി ലിൻ ആഡംസ് അവരുടെ സഹോദരിയാണ്. ഹൈസ്കൂൾ ഓഫ് പെർഫോമിംഗ് ആർട്സ്, സ്കൂൾ ഓഫ് അമേരിക്കൻ ബാലെ എന്നിവിടങ്ങളിൽ പഠനം നടത്തിയ ആഡംസ് ചെറുപ്പത്തിൽ മിഷിഗണിലെ മോണ്ടേഗ് നഗരത്തിൽ അമ്മായി നടത്തിയിരുന്ന സ്റ്റുഡിയോയിൽ നൃത്ത ക്ലാസുകളിലും പങ്കെടുത്തിരുന്നു.

## കരിയർ
ആദ്യകാലത്ത് ടെലിവിഷനിലും *ഷോക്ക് വേവ്സ്* പോലുള്ള ലോ-ബജറ്റ് സിനിമകളിലും വേഷമിട്ട ശേഷം, *ഡെയ്‌സ് ഓഫ് ഹെവൻ* (1978), മികച്ച നടിയ്ക്കുള്ള സാറ്റേൺ അവാർഡിന് നാമനിർദ്ദേശം ചെയ്യപ്പെട്ട *ഇൻവേഷൻ ഓഫ് ദി ബോഡി സ്‌നാച്ചേഴ്‌സ്* (1978) എന്ന ചിത്രത്തിൻറെ റീമേക്കിലും ആഡംസ് പ്രത്യക്ഷപ്പെട്ടു. *ക്യൂബ* (1979), *ദി ഡെഡ് സോൺ* (1983), *കീ എക്സ്ചേഞ്ച്*(1985), മികച്ച സഹനടിയ്ക്കുള്ള ഇൻഡിപെൻഡന്റ് സ്പിരിറ്റ് അവാർഡിന് നാമനിർദ്ദേശം നേടിയ *ഗ്യാസ് ഫുഡ് ലോഡ്ജിംഗ്* (1992) എന്നീ ചിത്രങ്ങളിലും അവർ അഭിനയിച്ചിട്ടുണ്ട്.

2002-ൽ സഹോദരി ലിൻ ആഡംസ് രചന നിർവ്വഹിച്ച്, ഭർത്താവ് ടോണി ഷാൽഹൂബ് സംവിധാനം ചെയ്ത *മേഡ്-അപ്പ്* എന്ന  റൊമാന്റിക് കോമഡി ചിത്രത്തിൽ അവർ അഭിനയിച്ചു. *അറ്റ് ലാസ്റ്റ്*, *ദി ലെജൻഡ് ഓഫ് ലൂസി കീസ്* (രണ്ടും 2005) എന്നീ ചിത്രങ്ങളിലും ഇക്കാലത്ത് പ്രത്യക്ഷപ്പെട്ട ആഡംസ് *ദി ചെറി ഓർച്ചാർഡ്*, *ലെൻഡ് മി എ ടെനോർ*, വെൻഡി വാസർസ്റ്റീന്റെ *ദി ഹെയ്ഡി ക്രോണിക്കിൾസ്* (1990) എന്നീ ബ്രോഡ്‌വേ നാടകങ്ങളിലും ഭർത്താവ് അഭിനയിച്ച മോങ്ക് എന്ന  പരമ്പരയിൽ അഞ്ച് വ്യത്യസ്ത എപ്പിസോഡുകളിലായി നാല് വ്യത്യസ്ത വേഷങ്ങളിൽ അതിഥി താരമായി അഭിനയിച്ചു. വർഷങ്ങൾക്ക് മുമ്പും *വിംഗ്സ്* എന്ന ടെലിവിഷൻ പരമ്പരയുടെ ഒരു എപ്പിസോഡിൽ അവർ ഭർത്താവിനൊപ്പം അതിഥി വേഷത്തിൽ അഭിനയിച്ചിട്ടുണ്ട്.

## സ്വകാര്യ ജീവിതം
1992 ൽ നടൻ ടോണി ഷാൽഹൂബിനെ വിവാഹം കഴിച്ച അവർക്ക് ദത്തെടുത്ത രണ്ട് പെൺമക്കളുണ്ട്. 2020 മെയ് മാസത്തിൽ, താനും ആഡംസും മുൻ മാസം കോവിഡ്-19 രോഗബാധിതരായെന്നും ഏതാനും ആഴ്ച്ചകൾക്ക് ശേഷം സുഖം പ്രാപിച്ചുവെന്നും ഷാൽഹൂബ് വെളിപ്പെടുത്തിയിരുന്നു.

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
ആലുവ കൊട്ടാരം

തിരുവിതാംകൂറിലെ ചേരരാജാക്കന്മാരുടെ ഭരണകാലത്ത് 1790-ൽ കാർത്തിക തിരുനാൾ ധർമ്മരാജ മഹാരാജാവ് പണികഴിപ്പിച്ച തിരുവിതാംകൂർ രാജകൊട്ടാരമാണ് **ആൽവേ പാലസ്** എന്നും അറിയപ്പെടുന്ന **ആലുവ കൊട്ടാരം**.   എറണാകുളം ജില്ലയിൽ ആലുവയിലാണ് ഈ കൊട്ടാരം സ്ഥിതി ചെയ്യുന്നത്.

## ചരിത്രപരമായ പ്രാധാന്യം
തിരുവിതാംകൂർ രാജകുടുംബം ഒരിക്കൽ കൊട്ടാരത്തിൽ താമസിച്ചിരുന്നതായി ചരിത്ര രേഖകൾ സൂചിപ്പിക്കുന്നു.  രാജകുടുംബത്തെ സന്ദർശിക്കുന്ന ആളുകൾക്ക് അതിഥി മന്ദിരമായും കൊട്ടാരം പ്രവർത്തിച്ചു.  പെരിയാർ നദിയുടെ തീരത്താണ് ഈ സ്മാരകം സ്ഥിതി ചെയ്യുന്നത്.  1991-ൽ ചിത്തിര തിരുനാൾ ബാലരാമ വർമ്മ രാജാവിന്റെ മരണശേഷം, കൊട്ടാരം കേരള സർക്കാർ ഏറ്റെടുത്തു. ഇപ്പോൾ ഹോസ്പിറ്റാലിറ്റി സെന്ററായി  സർക്കാർ പരിപാലിക്കുന്നു. 

## അവലംബം

വർഗ്ഗം:കേരളത്തിലെ ദേശീയപ്രാധാന്യമുള്ള സ്മാരകങ്ങൾ
വർഗ്ഗം:കേരളത്തിലെ പുരാവസ്തുകേന്ദ്രങ്ങൾ
മിറാഫ്ലോർസ് (പനാമ)

പനാമ കനാലിന്റെ ഭാഗമായ മൂന്ന് അണകളിൽ ഒന്നിന്റെ പേരാണ് **മിറാഫ്ലോർസ്.**  ഈ അണകളെ അപ്‌സ്ട്രീമിലെ പെഡ്രോ മിഗുവൽ അണകളിൽ (Pedro Miguel lock) നിന്ന് വേർതിരിക്കുന്ന ചെറിയ തടാകത്തിന്റെ പേരിൽ നിന്നാണ് ഈ നാമം സ്വീകരിച്ചത്. മിറാഫ്ലോർ ലോക്കുകളിൽ, കപ്പലുകളും കടൽ യാനങ്ങളും രണ്ട് ഘട്ടങ്ങളിലായി  ഉയർത്തുന്നു (അല്ലെങ്കിൽ താഴ്ത്തുന്നു). , പനാമ സിറ്റിയിലെ പസഫിക് സമുദ്രത്തിലെ ബാൽബോവ തുറമുഖത്തേക്കോ അതിൽ നിന്നോ കടത്താൻ അവരെ അനുവദിക്കുന്നു. വടക്കേ അമേരിക്കയെയും തെക്കേ അമേരിക്കയെയും ബന്ധിപ്പിക്കുന്ന അമേരിക്കയുടെ പാലത്തിന് താഴെകൂടിയാണ് കപ്പലുകൾ കടന്നുപോകുന്നത്.

2005 മുതൽ, ലോക്കുകൾ വഴിയുള്ള കപ്പൽ ഗതാഗതത്തിന് ഇനിപ്പറയുന്ന ഷെഡ്യൂൾ പ്രാബല്യത്തിൽ ഉണ്ടായിരുന്നു: 06:00 മുതൽ 15:15 വരെ, കപ്പലുകൾ പസഫിക്കിൽ നിന്ന് അറ്റ്ലാന്റിക്കിലേക്ക് യാത്ര ചെയ്യുന്നു. 15:45 മുതൽ 23:00 വരെ, കപ്പലുകൾ അറ്റ്ലാന്റിക്കിൽ നിന്ന് പസഫിക്കിലേക്ക് സഞ്ചരിക്കുന്നു. ബാക്കി സമയത്ത് രണ്ട് ദിശകളിലേക്കും യാത്ര അനുവദനീയമാണ്.

അവിടെയുള്ള ഒരു സന്ദർശക കേന്ദ്രം വിനോദസഞ്ചാരികൾക്ക് മിറാഫ്ലോർസ് ലോക്ക് പ്രവർത്തനത്തിന്റെ പൂർണ്ണമായ കാഴ്ച കാണാൻ അനുവദിക്കുന്നു. ദൂരെയുള്ള പെഡ്രോ മിഗ്വൽ ലോക്കുകൾ കാണാൻ ബൈനോക്കുലറുകൾ ഉപയോഗിക്കേണ്ടതുണ്ട്. 2016-ലെ കണക്കനുസരിച്ച്, സന്ദർശക കേന്ദ്രത്തിലേക്കുള്ള  (നിരീക്ഷണ മാളികയിലേക്ക്) മുതിർന്നവർക്കുള്ള പ്രവേശനത്തിന് US$15 (പതിനഞ്ച് യു എസ് ഡോളർ) ചിലവാകും. കുട്ടികൾക്കും മുതിർന്ന പൗരന്മാർക്കും കുറഞ്ഞ നിരക്കിൽ പ്രവേശനമുണ്ട്. പനമാനിയൻ നിവാസികളെ ഒരാൾക്ക് US$3 എന്ന നിരക്കിലാണ് പ്രവേശിപ്പിക്കുന്നത്. കേന്ദ്രത്തിൽ ഒരു ട്രാൻസിറ്റ് പ്രവർത്തനം കാണുന്നതിന് 30 മിനിറ്റിലധികം സമയമെടുക്കും. തറനിരപ്പിലുള്ള ഒരു സുവനീർ ഷോപ്പ് അനുബന്ധ ചരക്കുകൾ വിൽക്കുന്നു. കേന്ദ്രം 17:00 ന് അടയ്ക്കും.

## ഗാലറി

പ്രമാണം:Miraflores_Locks_Panama_Canal_24h_time_lapse.webm|The locks in operation
പ്രമാണം:Missouri_panama_canal.jpg|USS *Missouri* passing through the Miraflores locks in 1945
പ്രമാണം:Miraflores_Locks,_Panama_-_10.jpg|Main building of the Miraflores locks
പ്രമാണം:Miraflores_Locks_-_Hanjin_Wilmington_entering.JPG|The *Hanjin Wilmington* in transit through the Miraflores locks toward the Pacific Ocean


## പുറംകണ്ണികൾ

* Miraflores സന്ദർശക കേന്ദ്രം
വാർഡ് സഭ

ഒരു മുനിസിപ്പാലിറ്റിയിലെ ഓരോ വാർഡിലെയും വോട്ടർപ്പട്ടികയിൽ പേരുള്ള എല്ലാവരും ഉൾപ്പെടുന്നതാണ് ആ വാർഡിന്റെ വാർഡുസഭ. കേരള മുനിസിപ്പാലിറ്റി ആക്ട് സെക്ഷൻ 42 A പ്രകാരം ഒരു വാർഡിലെ എല്ലാ വോട്ടർമാരും വാർഡ് സഭയിലെ അംഗങ്ങളായിരിക്കും. വാർഡ് കൗൺസിലർ ആണ് ഇതിൻ്റെ കൺവീനർ.
## പ്രവർത്തിനങ്ങൾ
*മുൻസിപ്പാലിറ്റി/ കോർപറേഷൻ നടപ്പിലാക്കുന്ന പദ്ധതികളിൽ മുൻഗണന നിശ്ചയിക്കുവാൻ.
*തെരുവുവിളക്കുകൾ, പൊതുടാപ്പുകൾ, പൊതു കിണറുകൾ, പൊതു ശൗചാലയങ്ങൾ, ജലസേചന പദ്ധതികൾ എന്നിവ നിശ്ചയിക്കുവാൻ.
## ഇതും കൂടി കാണുക
* ഗ്രാമസഭ
ജോവാൻ ബ്ലോണ്ടൽ

**റോസ് ജോവാൻ ബ്ലോണ്ടൽ** (ജീവിതകാലം: ഓഗസ്റ്റ് 30, 1906 - ഡിസംബർ 25, 1979) ഏകദേശം 50 വർഷത്തോളം സിനിമയിലും ടെലിവിഷൻ പരമ്പരകളിലും അഭിനയിച്ചിരുന്ന ഒരു അമേരിക്കൻ നടിയായിരുന്നു. ജോവാൻ ബ്ലോണ്ടൽ തന്റെ കരിയർ ആരംഭിച്ചത് വോഡ്‌വില്ലെകളിലൂടെയാണ്. ഒരു സൗന്ദര്യമത്സരത്തിൽ വിജയിയായ ശേഷം സിനിമാ പ്രവേശനം നടത്തിയ അവർ വാർണർ ബ്രദേഴ്‌സിന്റെ സിനിമകളിലെ മാദക വേഷങ്ങൾ അവതരിപ്പിച്ചുകൊണ്ട് സ്ഥിരസാന്നിധ്യമാകുകയും ഏകദേശം 100-ലധികം സിനിമകളിലും ടെലിവിഷൻ നിർമ്മാണങ്ങളിലും പ്രത്യക്ഷപ്പെടുകയും ചെയ്തു. 1930 കളിലും 1940 കളുടെ തുടക്കത്തിലും ചലച്ചിത്ര രംഗത്ത് ഏറ്റവും സജീവമായിരുന്ന അവർ അക്കാലത്ത് ഒമ്പത് സിനിമകളിൽ സഹപ്രവർത്തകയും അടുത്ത സുഹൃത്തുമായിരുന്ന ഗ്ലെൻഡ ഫാരലിനൊപ്പം അഭിനയിച്ചു. തന്റെ ജീവിതകാലം മുഴുവൻ സിനിമയിലും ടെലിവിഷനിലും അഭിനയം തുടർന്ന അവർ പിൽക്കാലത്ത് പലപ്പോഴും ചെറിയ, സഹവേഷങ്ങളും അവതരിപ്പിച്ചു. *ബ്ലൂ വെയിൽ* (1951) എന്ന ചിത്രത്തിലെ അഭിനയത്തിന് മികച്ച സഹനടിക്കുള്ള അക്കാദമി അവാർഡിന് അവർ നാമനിർദ്ദേശം ചെയ്യപ്പെട്ടിട്ടുണ്ട്.

ജീവിതാവസാനത്തോട് അടുത്ത്, *ഓപ്പണിംഗ് നൈറ്റ്* (1977) എന്ന ചിത്രത്തിലെ അഭിനയത്തിന് ബ്ലണ്ടെൽ മികച്ച സഹനടിക്കുള്ള ഗോൾഡൻ ഗ്ലോബ് പുരസ്കാരത്തിനായി നാമനിർദ്ദേശം ചെയ്യപ്പെട്ടു. രക്താർബുദം ബാധിച്ച് മരിക്കുന്നതിന് തൊട്ടുമുമ്പ് പുറത്തിറങ്ങിയ ബ്ലോക്ബസ്റ്റർ സംഗീതാത്മ ചിത്രം *ഗ്രീസ്* (1978), ഫ്രാങ്കോ സെഫിറെല്ലിയുടെ *ദി ചാമ്പ്* (1979) എന്നീ രണ്ട് ചിത്രങ്ങളിലും അവർ അഭിനയിച്ചു.

## ആദ്യകാല ജീവിതം
ന്യൂയോർക്ക് നഗരത്തിൽ വാഡ്വില്ലെ ഷോകളിൽ പങ്കെടുത്തിരുന്ന ഒരു കുടുംബത്തിൽ ജനിച്ച റോസ് ജോവാൻ ബ്ളോണ്ടൽ തൻറെ ജനനത്തീയതി ഓഗസ്റ്റ് 30, 1906 ആയിരുന്നുവെങ്കിലും കരിയറിന്റെ തുടക്കത്തിൽ 1909 എന്ന് തെറ്റായി ചിത്രീകരിച്ചിരുന്നു. അവരുടെ ചരമവാർത്തകൾ ഉൾപ്പെടെയുള്ള സ്രോതസുകൾ യഥാർത്ഥ ജന്മവർഷവുമായി യോജിക്കുന്നു.

## സ്വകാര്യജീവിതം
1933 ജനുവരി 4 ന് അരിസോണയിലെ ഫീനിക്സിലുള്ള ഫസ്റ്റ് പ്രെസ്ബിറ്റീരിയൻ ദേവാലയത്തിൽ വെച്ച് നടന്ന ഒരു സ്വകാര്യ വിവാഹ ചടങ്ങിൽ ഛായാഗ്രാഹകൻ ജോർജ്ജ് ബാർണുമായി ആദ്യ വിവാഹം നടത്തിയ ബ്ലൊണ്ടൽ ആകെ മൂന്ന് തവണ വിവാഹിതയായിട്ടുണ്ട്. ഒരു മികച്ച നിർമ്മാതാവ്, സംവിധായകൻ, ടെലിവിഷൻ എക്സിക്യൂട്ടീവ് എന്നീ നിലകളിൽ നോർമൻ പവൽ എന്നറിയപ്പെടുന്ന നോർമൻ സ്കോട്ട് ബാർൺസ് അവരുടെ കുട്ടിയാണ്. ജോവാനും ജോർജും 1936-ൽ വിവാഹമോചനം നേടി. 1936 സെപ്റ്റംബർ 19-ന്, നടനും സംവിധായകനും ഗായകനുമായ ഡിക്ക് പവലിനെ അവർ വിവാഹം കഴിച്ചു. അവർക്ക് ഒരു സ്റ്റുഡിയോ ഹെയർ സ്റ്റൈലിസ്റ്റായി മാറിയ എലൻ പവൽ എന്ന ഒരു മകളുണ്ടായിരുന്നു. പവൽ ജോവാൻറെ മുൻ വിവാഹത്തിലെ മകനെ നോർമൻ സ്കോട്ട് പവൽ എന്ന പേരിൽ ദത്തെടുത്തു. 1944 ജൂലൈ 14 ന് ബ്ലോണ്ടലും പവലും വിവാഹമോചനം നേടി. പവലിന്റെ പുതിയ ഭാര്യ ജൂൺ അല്ലിസണുമായി അത്ര നല്ല ബന്ധത്തിലായിരുന്നില്ലെങ്കിലും അവർ പിന്നീട് *ദി ഓപ്പോസിറ്റ് സെക്‌സ്* (1956) എന്ന ചിത്രത്തിൽ ഒരുമിച്ച് പ്രത്യക്ഷപ്പെട്ടു.

1947 ജൂലൈ 5-ന് ബ്ളോണ്ടൽ നിർമ്മാതാവ് മൈക്ക് ടോഡിനെ വിവാഹം കഴിച്ചു. വൈകാരികവും സാമ്പത്തികവുമായി ഒരു ദുരന്തമായിരുന്ന ടോഡുമായുള്ള അവരുടെ വിവാഹം 1950-ൽ വിവാഹമോചനത്തിൽ കലാശിച്ചു.

## മരണം
1979 ലെ ക്രിസ്മസ് ദിനത്തിൽ കാലിഫോർണിയയിലെ സാന്താ മോണിക്ക നഗരത്തിൽവച്ച് രക്താർബുദം ബാധിച്ചിരുന്ന ബ്ലണ്ടൽ മരിച്ചു. മരണസമയത്ത്  കുട്ടികളും സഹോദരിയും  സമീപത്തുണ്ടായിരുന്നു. മൃതദേഹം ദഹിപ്പിച്ചശേഷം ചിതാഭസ്മം കാലിഫോർണിയയിലെ ഗ്ലെൻഡേലിലുള്ള ഫോറസ്റ്റ് ലോൺ മെമ്മോറിയൽ പാർക്ക് സെമിത്തേരിയിൽ അടക്കം ചെയ്തു. മരണസമയത്ത് അവർക്ക് 73 വയസ്സായിരുന്നു.

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
ബെഹ്ബഹാൻ

ഇറാനിലെ ഖുസെസ്ഥാൻ പ്രവിശ്യയിലെ ബെഹ്ബഹാൻ കൗണ്ടിയിലെ സെൻട്രൽ ഡിസ്ട്രിക്റ്റിലെ ഒരു നഗരമാണ് **ബെഹ്ബഹാൻ**.  ഇത് കൗണ്ടിയുടെയും ജില്ലയുടെയും തലസ്ഥാനമായി പ്രവർത്തിക്കുന്നു.

2006-ലെ ദേശീയ സെൻസസ് പ്രകാരം ജനസംഖ്യ 24,204 വീടുകളിലായി 99,204 പേർ ആയിരുന്നു . 2011-ലെ തുടർന്നുള്ള സെൻസസ് പ്രകാരം 29,280 വീടുകളിൽ 107,412 പേർ ഉണ്ടായിരുന്നു. 2016-ലെ ഏറ്റവും പുതിയ സെൻസസ് പ്രകാരം 35,826 വീടുകളിലായി 122,604 പേർ താമസിക്കുന്നു.
## പദോൽപ്പത്തി
"ബെഹ്ബഹാൻ" എന്ന പേരിന്റെ ഉത്ഭവം "ബെഹ്" എന്നാൽ "നല്ലത്, മെച്ചപ്പെട്ട", "ബഹാൻ" എന്നാൽ "കൂടാരം" എന്നീ രണ്ട് വാക്കുകളിൽ നിന്നായിരിക്കാം. ദേശത്ത് കുടിയേറിയവർ മുമ്പ് കൂടാരവാസികൾ ആയിരുന്നിരിക്കാം. പ്രദേശത്ത് വീടുകൾ പണിയുമ്പോൾ അവയെ 'കൂടാരങ്ങളേക്കാൾ മികച്ചത്' എന്ന് വിളിക്കുന്നു.

## ചരിത്ര സ്മാരകങ്ങൾ
ബെഹ്ബഹാൻ നഗരത്തിലെ ജൂതൻ ബഷീറിന്റെയും നസീറിന്റെയും ചരിത്രപരമായ ശവകുടീരം ഈ നഗരത്തിന്റെ പ്രതീകമാണ്. ഖുസെസ്ഥാൻ പ്രവിശ്യയിലെ ഏറ്റവും പഴയ ചരിത്ര സ്മാരകങ്ങളിലൊന്നായി ഇത് കണക്കാക്കപ്പെടുന്നു.
## കാലാവസ്ഥ
ചൂടുള്ള അർദ്ധ വരണ്ട കാലാവസ്ഥയാണ് ബെഹ്ബഹാനിൽ ഉള്ളത് (കോപ്പൻ: BSh), ചുട്ടുപൊള്ളുന്ന, മഴയില്ലാത്ത വേനൽ, ഇടയ്ക്കിടെ കനത്ത മഴയുള്ള മനോഹരമായ ശൈത്യകാലം എന്നിവയാണ് ഇതിന്റെ സവിശേഷത.
ബെഹ്ബഹാന്റെ കാലാവസ്ഥാ ഡാറ്റ

## References

## External links
* The Marafi (Behbahani) Family of Kuwait
* Behbahani dialect profile
ഡയലർ

**dialer**(അമേരിക്കൻ ഇംഗ്ലീഷ്) അല്ലെങ്കിൽ **dialler**(ബ്രിട്ടീഷ് ഇംഗ്ലീഷ്) എന്നത് ഒരു ടെലിഫോൺ ലൈനുമായി ബന്ധിപ്പിച്ചിരിക്കുന്ന ഒരു ഇലക്ട്രോണിക് ഉപകരണമാണ്, അത് ഡയൽ ചെയ്ത നമ്പറുകൾ നിരീക്ഷിക്കുകയും അവ സുഗമമായി സേവനങ്ങൾ നൽകുകയും ചെയ്യുന്നു. അല്ലാത്തപക്ഷം ദൈർഘ്യമേറിയ ദേശീയ അല്ലെങ്കിൽ അന്തർദേശീയ ആക്സസ് കോഡുകൾ ഡയൽ ചെയ്യേണ്ടതുണ്ട്.സമയവും ലൊക്കേഷൻ കോഡും പോലുള്ള ഘടകങ്ങളെ അടിസ്ഥാനമാക്കി ഒരു ഡയലർ ഫോൺ നമ്പറുകൾ ക്രമീകരിക്കുന്നു, അതിനാൽ ഉപയോക്താക്കൾക്ക് ഏറ്റവും ചെലവ് കുറഞ്ഞ സേവന ദാതാക്കളെ എളുപ്പത്തിൽ തിരഞ്ഞെടുക്കാനാകും. ഇത് ഉപയോക്താക്കളെ അവരുടെ പ്രത്യേക കോളിംഗ് സാഹചര്യങ്ങൾക്കായി മികച്ച നിരക്കുകൾ നൽകുന്ന ദാതാക്കളെ സബ്‌സ്‌ക്രൈബ് ചെയ്യാൻ സഹായിക്കുന്നു. ഉദാഹരണത്തിന്, അന്താരാഷ്ട്ര കോളുകൾക്കായി ഒരു സേവന ദാതാവിനെയും സെല്ലുലാർ കോളുകൾക്കായി മറ്റൊരു സേവന ദാതാവിനെയും ഉപയോഗിക്കുന്നതിന് ഒരു ഡയലർ പ്രോഗ്രാം ചെയ്യാവുന്നതാണ്. ഈ പ്രക്രിയയെ പ്രിഫിക്സ് ഇൻസേർഷൻ അല്ലെങ്കിൽ കുറഞ്ഞ ചെലവ് റൂട്ടിംഗ് എന്ന് വിളിക്കുന്നു. ഒരു ലൈൻ പവർ ഡയലറിന് ബാഹ്യ വൈദ്യുതി ആവശ്യമില്ല, പകരം ടെലിഫോൺ ലൈനിൽ നിന്ന് ആവശ്യമായ വൈദ്യുതി എടുക്കുന്നു.
## ഫ്രോഡുലന്റ് ഡയലർ
ഇന്റർനെറ്റിലേക്ക് കണക്റ്റുചെയ്യാൻ ഡയലറുകൾ ആവശ്യമാണ് (കുറഞ്ഞത് ബ്രോഡ്‌ബാൻഡ് ഒഴികെയുള്ള കണക്ഷനുകൾക്കെങ്കിലും), എന്നാൽ ചില ഡയലറുകൾ പ്രീമിയം-റേറ്റ് നമ്പറുകളിലേക്ക് കണക്റ്റുചെയ്യാൻ രൂപകൽപ്പന ചെയ്‌തിരിക്കുന്നു. അത്തരം ഡയലറുകളുടെ ദാതാക്കൾ പലപ്പോഴും ഉപയോക്താവിന്റെ കമ്പ്യൂട്ടറിൽ ഇൻസ്റ്റാൾ ചെയ്തിട്ടുള്ള ഓപ്പറേറ്റിംഗ് സിസ്റ്റത്തിലെ സുരക്ഷാ പിഴവുകൾക്കായി തിരയുകയും കോളുകളിൽ നിന്ന് പണം സമ്പാദിക്കുന്നതിനായി അവരുടെ നമ്പർ ഉപയോഗിച്ച് ഡയൽ ചെയ്യാൻ കമ്പ്യൂട്ടറിനെ സജ്ജീകരിക്കുകയും ചെയ്യുന്നു. മറ്റൊരുതരത്തിൽ, ചില ഡയലർമാർ അവർ എന്താണ് ചെയ്യുന്നതെന്ന് ഉപയോക്താവിനെ അറിയിക്കുന്നു, പ്രത്യേക ഉള്ളടക്കത്തിന്റെ വാഗ്ദാനത്തോടെ, പ്രത്യേക നമ്പർ വഴി മാത്രം ആക്‌സസ് ചെയ്യാൻ കഴിയും. ഈ ഉള്ളടക്കത്തിന്റെ ഉദാഹരണങ്ങളിൽ ഡൗൺലോഡ് ചെയ്യാനുള്ള സോഫ്റ്റ്‌വെയർ, (സാധാരണയായി നിയമവിരുദ്ധമായ) എം‌പി3(MP3) ആയി പോസ് ചെയ്യുന്ന ട്രോജനുകൾ, പോണോഗ്രാഫിയായി പോസ് ചെയ്യുന്ന ട്രോജനുകൾ അല്ലെങ്കിൽ സോഫ്റ്റ്‌വെയർ ക്രാക്കുകളും കീജെനുകളും പോലുള്ള 'അണ്ടർഗ്രൗണ്ട്' പ്രോഗ്രാമുകൾ ഉൾപ്പെടുന്നു.

ഈ സേവനം സജ്ജീകരിക്കുന്നത് വേണ്ടിയുള്ള ചെലവു കുറവാണ്, സാധാരണയായി ആവശ്യമായ ടെലികമ്മ്യൂണിക്കേഷൻ ഉപകരണങ്ങൾക്കായി ഏതാനും ആയിരം ഡോളർ മാത്രമേ ആവശ്യമുള്ളൂ. പ്രീമിയം-റേറ്റ് കോളുകൾക്കായി ഈടാക്കുന്ന പണത്തിന്റെ 90% ഒരു മോശം ഓപ്പറേറ്റർ  സൂക്ഷിക്കുന്നു, കൂടുതൽ പണം സ്വയം ചെലവഴിക്കുന്നില്ല.

## അവലംബം
ജീവിതം (ചലച്ചിത്രം)

കെ വിജയൻ സംവിധാനം ചെയ്ത് കെ. ബാലാജി നിർമ്മിച്ച 1984 ലെ ഇന്ത്യൻ മലയാള ചിത്രമാണ് ***ജീവിതം *** . ശുഭ, സുകുമാരൻ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിന് സംഗീതം നൽകിയിരിക്കുന്നത് ഗംഗൈ അമരൻ ആണ് .    പൂവച്ചൽ ഖാദർ ഗാനങ്ങൾ എഴുതി

## താരനിര

## ഗാനങ്ങൾ
*വരികൾ:പൂവച്ചൽ ഖാദർ
*ഈണം:  ഗംഗൈ അമരൻ

	 
## അവലംബം

## പുറംകണ്ണികൾ
*  
* 

വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:1984-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഗംഗൈ അമരൻ ഈണം പകർന്ന ചലച്ചിത്രങ്ങൾ
വർഗ്ഗം:പൂവച്ചൽ ഖാദറിന്റെ ഗാനങ്ങൾ
വർഗ്ഗം:പൂവച്ചൽ- ഗംഗൈഅമരൻ ഗാനങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:ചക്രപാണി ചിത്രസംയോജനം ചെയ്ത ചലച്ചിത്രങ്ങൾ
ഇന്ത്യയിലെ 4K ചാനലുകളുടെ ലിസ്റ്റ്

ഇന്ത്യയിലെ 4K അൾട്രാ ഹൈ ഡെഫനിഷൻ (UHD) ചാനലുകളുടെ പൂർണ്ണമായ പട്ടികയാണിത്.

## ചാനലുകൾ(8)
**ജിയോ ടിവി+ ലെ UHD ചാനലുകൾ ( [[ജിയോ|JioFiber]] STB-ൽ)**

**[[ടാറ്റ പ്ലേ|Tata Play]] Binge Plus STB-യിലെ UHD ചാനലുകൾ**

## അവലംബം
രതിലയം (ചലച്ചിത്രം)

1983-ൽ പുറത്തിറങ്ങിയ ഒരു ഇന്ത്യൻ മലയാളം ചലച്ചിത്രമാണ് ***രതിലയം***, പി. ചന്ദ്രകുമാർ സംവിധാനം ചെയ്ത് മധു നിർമ്മിച്ചത്. മധു, സിൽക്ക് സ്മിത, ക്യാപ്റ്റൻ രാജു എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. എ ടി ഉമ്മറും എം ജി രാധാകൃഷ്ണനും ചേർന്നാണ് ചിത്രത്തിന് സംഗീതം നൽകിയിരിക്കുന്നത്.   പൂവച്ചൽ ഖാദർ ഗാനങ്ങൾ എഴുതി

## താരനിര

## ഗാനങ്ങൾ
*വരികൾ:പൂവച്ചൽ ഖാദർ
*ഈണം:  എ ടി ഉമ്മർ, എം.ജി. രാധാകൃഷ്ണൻ 

## അവലംബം

## പുറംകണ്ണികൾ
* 
* 

വർഗ്ഗം:പി. ചന്ദ്രകുമാർ സംവിധാനം ചെയ്ത ചലച്ചിത്രങ്ങൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:1983-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:മധു-ശ്രീവിദ്യ ജോഡി
വർഗ്ഗം:എ.ടി. ഉമ്മർ സംഗീതം നൽകിയ ചലച്ചിത്രങ്ങൾ
വർഗ്ഗം:ഖാദർ-ഉമ്മർ ഗാനങ്ങൾ
വർഗ്ഗം:എം ജി രാധാകൃഷ്ണൻ സംഗീതം പകർന്ന ചലച്ചിത്രങ്ങൾ
വർഗ്ഗം:പൂവച്ചൽ- എം.ജി രാധാകൃഷ്ണൻ ഗാനങ്ങൾ
വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ജയാനൻ വിൻസെന്റ് കാമറചലിപ്പിച്ച ചലച്ചിത്രങ്ങൾ
കണ്ണാരം പൊത്തി പൊത്തി

ഹസ്സൻ സംവിധാനം ചെയ്ത് സുബ്രഹ്മണ്യം നിർമ്മിച്ച 1985 ലെ ഇന്ത്യൻ മലയാളം ചിത്രമാണ് ***കണ്ണാരം പൊത്തി പൊത്തി*** . മധു, ശ്രീവിദ്യ, റഷീദ് ഉമ്മർ, സത്താർഎന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. എ ടി ഉമ്മറാണ് ചിത്രത്തിന് സംഗീതം നൽകിയിരിക്കുന്നത്.   പി. ഭാസ്കരൻ ഗാനങ്ങൾ എഴുതി

## താരനിര

## ഗാനങ്ങൾ
*വരികൾ:പി. ഭാസ്കരൻ
*ഈണം:  എ.റ്റി. ഉമ്മർ

## അവലംബം

## പുറംകണ്ണികൾ

* 
*  

വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:1985-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:മധു-ശ്രീവിദ്യ ജോഡി
വർഗ്ഗം:എ.ടി. ഉമ്മർ സംഗീതം നൽകിയ ചലച്ചിത്രങ്ങൾ
വർഗ്ഗം:പി ഭാസ്കരന്റെ ഗാനങ്ങൾ
വർഗ്ഗം:ഭാസ്കരൻ- ഉമ്മർ ഗാനങ്ങൾ
വർഗ്ഗം:ഹസൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ജെ. വില്യംസ് ഛായാഗ്രഹണം ചെയ്ത ചലച്ചിത്രങ്ങൾ
വർഗ്ഗം:ഹരിഹരപുത്രൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ആലപ്പി ഷെരീഫ് തിരക്കഥയെഴുതിയ ചലച്ചിത്രങ്ങൾ
സോഡിയം അലുമിനേറ്റ്

അലുമിനിയം ഹൈഡ്രോക്സൈഡിന്റെ ഫലപ്രദമായ ഉറവിടമായി ഉപയോഗിക്കുന്ന ഒരു അജൈവ സംയുക്തമാണ് **സോഡിയം അലുമിനേറ്റ്**. നിരവധി വ്യാവസായിക, സാങ്കേതിക ആവശ്യങ്ങൾക്കായി ഇതുപയോഗിക്കുന്നു. ശുദ്ധമായ അൺഹൈഡ്രസ് സോഡിയം അലൂമിനേറ്റ് വെളുത്ത പരൽരൂപമുള്ള ഖരപദാർത്ഥമാണ്. NaAlO2, NaAl(OH)4 (hydrated), Na2O·Al2O3, or Na2Al2O4  എന്നിങ്ങനെ വ്യത്യസ്തമായ രാസസൂത്രമുള്ള സംയുക്തമാണിത്. വാണിജ്യപരമായ ആവശ്യങ്ങൾക്കുള്ള സോഡിയം അലുമിനേറ്റ് ഒരു ലായനിയായോ ഖരരൂപത്തിലോ ലഭ്യമാണ്. Na2O, Al<sub>2</sub>O<sub>3</sub>  എന്നിവയുടെ പ്രതിപ്രവർത്തനത്താൽ തയ്യാറാക്കപ്പെടുന്ന മറ്റ് അനുബന്ധ സംയുക്തങ്ങൾ Na5AlO4,  Na17Al5O16, NaAl11O17 എന്നിവയാണ്.  

## ഘടന
AlO4 ടെട്രാഹെഡ്രയുടെ ത്രിമാന ചട്ടക്കൂട് ഉൾക്കൊള്ളുന്നതാണ്  അൺഹൈഡ്രസ് സോഡിയം അലൂമിനേറ്റിൻറെ  (NaAlO2) അടിസ്ഥാന ഘടന .  NaAlO2 ·5/4H2O എന്ന ഹൈഡ്രേറ്റഡ് രൂപത്തിൽ  AlO4 ടെട്രാഹെഡ്രൺ വളയങ്ങളായി യോജിപ്പിച്ചിരിക്കുന്ന പാളികളെ ഉറപ്പിച്ചു നിർത്തുന്നത്   സോഡിയം അയോണുകളും ജല തന്മാത്രകളും ആണ് . AlO4 ടെട്രാഹെഡ്രയിലെ O ആറ്റങ്ങളുമായി  ജല തന്മാത്രയിലെ   ഹൈഡ്രജൻ   ഭാഗിക ബന്ധനത്തിൽ ( Hydrogen bonding) ഏർപെടുന്നു. 

## നിർമ്മാണം
കാസ്റ്റിക് സോഡ (NaOH) ലായനിയിൽ അലുമിനിയം ഹൈഡ്രോക്സൈഡ് (Al(OH)3) ലയിപ്പിച്ചാണ് സോഡിയം അലുമിനേറ്റ് നിർമ്മിക്കുന്നത്. അലൂമിനിയം ഹൈഡ്രോക്സൈഡ് (gibbsite)  20-25% ജലീയ NaOH ലായനിയിൽ തിളനിലയ്ക്കടുത്തുള്ള താപനിലയിൽ ലയിപ്പിക്കാം. കൂടുതൽ സാന്ദ്രമായ NaOH ലായനി ഉപയോഗിച്ചാൽ ഒരു അർദ്ധ-ഖര ഉൽപ്പന്നമുണ്ടാകുന്നു. നീരാവിയിൽ ചൂടാക്കിയ  നിക്കൽ അല്ലെങ്കിൽ സ്റ്റീൽ പാത്രങ്ങളിൽ ഈ പ്രക്രിയ നടത്തണം.  കൂടാതെ അലുമിനിയം ഹൈഡ്രോക്സൈഡ്, ഒരു പൾപ്പ് രൂപപ്പെടുന്നത് വരെ ഏകദേശം 50% ജലീയ കാസ്റ്റിക് സോഡ ഉപയോഗിച്ച് തിളപ്പിക്കണം. അവസാന മിശ്രിതം ഒരു ടാങ്കിലേക്ക് ഒഴിച്ച് തണുപ്പിക്കണം; ഏകദേശം 70% NaAlO2 അടങ്ങിയ ഒരു ഖരപിണ്ഡം രൂപം കൊള്ളുന്നു. പൊടിച്ചതിനുശേഷം, ഈ ഉൽപ്പന്നം ഒരു റോട്ടറി ഓവനിൽ നിർജ്ജലീകരണം നടത്തുന്നു. ഇങ്ങനെയുണ്ടാകുന്ന ഉൽപ്പന്നത്തിൽ 90% NaAlO2 ഉം 1% ജലവും 1% സ്വതന്ത്ര NaOH ഉം അടങ്ങിയിരിക്കുന്നു.

## അലുമിനിയം ലോഹത്തിന്റെയും ആൽക്കലിയുടെയും പ്രതിപ്രവർത്തനം
സോഡിയം ഹൈഡ്രോക്സൈഡ് ഒരു ആംഫോട്ടറിക് ലോഹമായ മൂലക അലൂമിനിയത്തിൽ പ്രവർത്തിക്കുന്നതിലൂടെയും സോഡിയം അലുമിനേറ്റ് രൂപം കൊള്ളുന്നു. ഇതൊരു താപമോചക പ്രവർത്തനമാണ്. രാസപ്രവർത്തനഫലമായി ഹൈഡ്രജൻ വാതകം ഉണ്ടാകുന്നു:

: 2Al + 2NaOH + 2H2O → 2NaAlO2 + 3H2

എന്നാൽ, ലായനിയിൽ ഉൽപ്പാദിപ്പിക്കുമ്പോൾ,  [Al(OH)4]−  അയോൺ അല്ലെങ്കിൽ ഒരുപക്ഷേ [Al(H2O)2(OH)4]− അയോൺ അടങ്ങിയിരിക്കാൻ സാധ്യതയുണ്ട്. 

## ഉപയോഗം
ജലശുദ്ധീകരണ സംവിധാനങ്ങളിൽ  സോഡിയം അലുമിനേറ്റ് ഏറെ പ്രയോജനപ്പെടുന്നു.  കഠിനജലത്തെ മൃദുവാക്കാനും    മലിനജലത്തിലേയും മറ്റു കുഴമ്പു പരുവത്തിലുള്ള ലായനികളിലേയും  മാലിന്യത്തരികൾ പെട്ടെന്നു അടിഞ്ഞു കൂടാൻ (ഫ്ലോക്കുലേഷൻ, കൊയാഗുലേഷൻ )   സഹായിക്കുന്നതിനും  വെള്ളത്തിൽ  അലിഞ്ഞുചേർന്ന സിലിക്കയും ഫോസ്ഫേറ്റുകളും നീക്കം ചെയ്യുന്നതിനും ഇത് ഉപയോഗിക്കുന്നു.

കോൺക്രീറ്റിന്റെ ദൃഢീകരണം ത്വരിതപ്പെടുത്തുന്നതിന് സോഡിയം അലുമിനേറ്റ് ഉപയോഗിക്കുന്നു.

പേപ്പർ വ്യവസായം, ഫയർ ബ്രിക്ക് ഉത്പാദനം, അലുമിന ഉത്പാദനം തുടങ്ങിയവയിൽ സോഡിയം അലുമിനേറ്റ് ഉപയോഗിക്കുന്നു.

സിയോലൈറ്റുകളുടെ ഉത്പാദനത്തിൽ സോഡിയം അലുമിനേറ്റ് ലായനികൾ ഉപയോഗിക്കുന്നു.
## ഇതും കാണുക
* ബേയർ പ്രക്രിയ
* ബോക്സൈറ്റ്
## അവലംബം

വർഗ്ഗം:സോഡിയം സംയുക്തങ്ങൾ
ജോസഫ് ബാർബെറ

ജോസഫ് "ജോ" റോളണ്ട് ബാർബെറ എന്നും അറിയപ്പെടുന്ന ജോസഫ് ബാർബറ (1911-2006) ഒരു അമേരിക്കൻ ചലച്ചിത്ര നിർമാതാവും, സം‌വിധായകനും, തിരക്കഥാകൃത്തും, അനിമേറ്ററും കാർട്ടൂണിസ്റ്റുമായിരുന്നു. 
വില്ല്യം ഡെൻബി ഹന്നയുമൊന്നിച്ച് നടത്തിയ ഹന്നാ-ബാർബറ കൂട്ടുകെട്ടാണ് ടോം ആൻഡ് ജെറി, ദി ഫ്ലിന്റ്സ്റ്റോൺസ് തുടങ്ങിയ കാർട്ടൂൺ ലോക പ്രശസ്ത 
പരമ്പരകളുണ്ടാക്കിയത് 

## ആദ്യകാല ജീവിതം
ന്യൂയോർക്ക് സിറ്റിയിൽ ഇറ്റാലിയൻ കുടിയേറ്റക്കാരുടെ മകനായി ജനിച്ച ബാർബെറ 1927-ൽ വാൻ ബ്യൂറൻ സ്റ്റുഡിയോയിലും തുടർന്ന് 1929-ൽ ടെറിടൂൺസിലും ചേർന്നു. 1937-ൽ അദ്ദേഹം കാലിഫോർണിയയിലേക്ക് മാറി, മെട്രോ-ഗോൾഡ്വിൻ-മേയറിൽ (MGM) ജോലി ചെയ്യുന്നതിനിടെയാണ് ബാർബറ വില്യം ഹന്നയെ കണ്ടുമുട്ടിയത് .ഇരുവരും ചേർന്ന് ഒരു സഹകരണം ആരംഭിച്ചു,

വർഗ്ഗം:അമേരിക്കൻ ചലച്ചിത്ര നിർമ്മാതാക്കൾ
വർഗ്ഗം:അമേരിക്കൻ ചലച്ചിത്രസംവിധായകർ
ഫോറം തോംസൺ മാൾ

കേരളത്തിലെ എറണാകുളം ജില്ലയിലെ കൊച്ചിയിൽ മരടിൽ സ്ഥിതി ചെയ്യുന്ന ഒരു മാൾ ആണ് **ഫോറം തോംസൺ മാൾ കൊച്ചി**. ഇത് ഫോറം മാൾ കൊച്ചി എന്ന പേരിലും അറിയപ്പെടുന്നു. ഇന്ത്യയിലെ ഏറ്റവും വലിയ റിയൽറ്റി സ്ഥാപനമായ പ്രസ്റ്റീജ് ഗ്രൂപ്പാണ് മാൾ പ്രൊമോട്ട് ചെയ്യുന്നത്. 10 ഏക്കറിലധികം സ്ഥലത്ത് വ്യാപിച്ചുകിടക്കുന്ന ഈ മാളിന്റെ മൊത്തം വിസ്തീർണ്ണം 10,60,000 ചതുരശ്ര അടിയും മൊത്തം  കച്ചവടസ്ഥലം 6,47,000 ചതുരശ്ര അടിയുമാണ്. ലുലു മാൾ കഴിഞ്ഞാൽ കൊച്ചിയിലെ രണ്ടാമത്തെ വലിയ മാളാണിത്. മാളിൽ ഒരു ഹൈപ്പർമാർക്കറ്റ്, ഒരു ഫാമിലി എന്റർടൈൻമെന്റ് സെന്റർ, 20 റെസ്റ്റോറന്റുകൾ, 11 ഫുഡ് കൗണ്ടറുകൾ, 700 സീറ്റുള്ള ഫുഡ് കോർട്ട്, പിവിആറിന്റെ 9 സ്‌ക്രീൻ മൾട്ടിപ്ലക്‌സ് എന്നിവയുണ്ട്.  മാരിയറ്റ് ഇന്റർനാഷണലുമായി സഹകരിച്ച് 40 മുറികളുള്ള ഒരു ഹോട്ടൽ സ്ഥലവും വികസിപ്പിക്കുന്നുണ്ട്.

2009-ൽ മാളിന്റെ നിർമ്മാണം ആരംഭിക്കാൻ പദ്ധതിയിട്ടിരുന്നു. എന്നാൽ ആഗോള മാന്ദ്യത്തെത്തുടർന്ന് നിർമ്മാണം വൈകി. 2022-ൽ പൂർത്തിയാകുമെന്ന് പ്രതീക്ഷിച്ച് 2011 ഏപ്രിലിൽ മാൾ അതിന്റെ നിർമ്മാണം ആരംഭിച്ചു.  2023 ഓഗസ്റ്റ് 19-ന് മാൾ പൊതുജനങ്ങൾക്കായി തുറന്നു.

## അവലംബങ്ങൾ

വർഗ്ഗം:Coordinates on Wikidata
വർഗ്ഗം:കൊച്ചിയിലെ വ്യാപാരകേന്ദ്രങ്ങൾ
വർഗ്ഗം:കൊച്ചിയിലെ ഷോപ്പിങ് മാളുകൾ
സെന്റർ സ്ക്വയർ മാൾ, കൊച്ചി

കേരളത്തിലെ കൊച്ചി നഗരമധ്യത്തിലുള്ള ഒരു ഷോപ്പിംഗ് മാളാണ് **സെന്റർ സ്ക്വയർ മാൾ** . എംജി റോഡിൽ നഗരത്തിന്റെ ഹൃദയഭാഗത്ത് സ്ഥിതി ചെയ്യുന്ന ഈ മാൾ 2.5 ഏക്കറിൽ വ്യാപിച്ചുകിടക്കുന്നു, പീവീസ് പ്രോജക്ടിന്റെ ഉടമസ്ഥതയിലുള്ളതാണ്.

ഷോപ്പിംഗ്, ഭക്ഷണം, വിനോദം എന്നിവയ്ക്കുള്ള വിവിധ ഷോപ്പുകൾ ഈ മാളിലുണ്ട്. 2013-ലാണ് ഈ മാൾ പ്രവർത്തനമാരംഭിച്ത്. 5 ലക്ഷം ചതുരശ്ര അടിക്ക് അടുത്ത് ഷോപ്പിങ് സ്ഥലം ഈ മാളിലുണ്ട്.  മാക്‌സ്, റിലയൻസ് ട്രെൻഡ്‌സ് തുടങ്ങിയ കടകൾ, 3 നിലയിലുള്ള ബേസ്‌മെന്റ് പാർക്കിംഗ്, കഫേകൾ എന്നിവ ഈ മാളിലുണ്ട്.

## സ്ഥാനം
എറണാകുളം നഗരത്തിൽ എംജി റോഡിൽ നഗരത്തിന്റെ ഹൃദയഭാഗത്താണ് സെന്റർ സ്ക്വയർ സ്ഥിതി ചെയ്യുന്നത്. ഏറ്റവും അടുത്തുള്ള കൊച്ചി മെട്രോ സ്റ്റേഷനായ " മഹാരാജാസ് കോളേജിൽ" നിന്ന് നടക്കാവുന്ന ദൂരത്തിലാണ് ഈ മാൾ സ്ഥിതിചെയ്യുന്നത്.

## റഫറൻസുകൾ

## ബാഹ്യ ലിങ്കുകൾ

* സെന്റർ സ്ക്വയർ കൊച്ചി  വെബ്സൈറ്റ്
* സെന്റർ സ്ക്വയർ കൊച്ചി FB പേജ്
* സെന്റർ സ്ക്വയർ കൊച്ചി ഇൻസ്റ്റാഗ്രാം

വർഗ്ഗം:എറണാകുളം ജില്ലയിലെ വിനോദസഞ്ചാര കേന്ദ്രങ്ങൾ
വർഗ്ഗം:കൊച്ചിയിലെ ഷോപ്പിങ് മാളുകൾ
വർഗ്ഗം:Coordinates on Wikidata
അഡെലിയ

യൂഫോർബിയേസീ കുടുംബത്തിലെ പൂച്ചെടികളുടെ ഒരു ജനുസ്സാണ് **അഡെലിയ**. ഇതിന്റെ ജന്മദേശം ലാറ്റിനമേരിക്കയിലും കരീബിയൻ പ്രദേശങ്ങളിലുമാണെങ്കിലും ഒരു ഇനം ടെക്സസിന്റെ തെക്കേ അറ്റം വരെ വടക്കോട്ട് വ്യാപിച്ചുകിടക്കുന്നു.

അല്ല" എന്നർത്ഥം വരുന്ന α (a), "ദൃശ്യം" എന്നർത്ഥം വരുന്ന δήλος (delos) എന്നീ ഗ്രീക്ക് പദങ്ങളിൽ നിന്നാണ് ഈ പേര് ഉരുത്തിരിഞ്ഞത്. ജനുസ്സിനെ വ്യാഖ്യാനിക്കുന്നതിൽ ലിന്നേയസ് അനുഭവിച്ച ബുദ്ധിമുട്ടുകളെ ഇത് സൂചിപ്പിക്കുന്നു
## References

## External links

*USDA Plants Profile for ''Adelia'' species

വർഗ്ഗം:തെക്കേ അമേരിക്കയിലെ സസ്യജാലം
വർഗ്ഗം:മദ്ധ്യ അമേരിക്കയിലെ സസ്യജാലം
വർഗ്ഗം:വടക്കേ അമേരിക്കയിലെ സസ്യജാലം
വർഗ്ഗം:കരീബിയനിലെ സസ്യജാലം
ലൂയിസ് ലൗലി

**ലൂയിസ് ലൗലി** (ജനനം: നെല്ലി ലൂയിസ് കാർബസ്സെ; 28 ഫെബ്രുവരി 1895 - 18 മാർച്ച് 1980) സ്വിസ്-ഇറ്റാലിയൻ വംശജയായ ഒരു ഓസ്‌ട്രേലിയൻ ചലച്ചിത്ര നടിയായിരുന്നു. 1914-ൽ അമേരിക്കൻ ഐക്യനാടുകളിലെ യൂണിവേഴ്സൽ പിക്‌ചേഴ്‌സുമായി കരാർ ഒപ്പുവെച്ച് ഹോളിവുഡിൽ വിജയകരമായ ഒരു കരിയർ നയിച്ച ആദ്യ ഓസ്‌ട്രേലിയൻ നടിയെന്ന ബഹുമതി ചലച്ചിത്ര ചരിത്രകാരൻമാരിൽനിന്ന് അവർക്ക് ലഭിച്ചു. 1925-ൽ അഭിനയത്തിൽ നിന്ന് വിരമിക്കുന്നതിന് മുമ്പ് ലവ്ലി 50 അമേരിക്കൻ സിനിമകളിലും പത്ത് ഓസ്‌ട്രേലിയൻ സിനിമകളിലും പ്രത്യക്ഷപ്പെട്ടിരുന്നു.

## ആദ്യകാല ജീവിതം
ഇറ്റാലിയൻ സംഗീതജ്ഞനും സംഗീതസംവിധായകനുമായിരുന്ന ഫെറൂസിയോ കാർലോ ആൽബെർട്ടിയുടെയും സ്വിസ് മാതാവായിരുന്ന എലീസ് ലൂയിസ് ജീൻ ഡി ഗ്രുനിംഗൻ ലേമാന്റെയും മകളായി സിഡ്‌നിയിലെ പാഡിംഗ്ടണിലാണ് നെല്ലി ലൂയിസ് കാർബാസെ എന്ന പേരിൽ ലൂയിസ് ലവ്‌ലി ജനിച്ചത്. 1891-ൽ സാറാ ബെർൺഹാർഡിനോടൊപ്പം ഓസ്‌ട്രേലിയയിൽ എത്തിയ ലൂയിസിൻറെ മാതാവ്, ബെർൺഹാർഡ് ഓസ്‌ട്രേലിയ വിട്ടശേഷവും സിഡ്‌നിയിൽ തുടരാൻ തീരുമാനിച്ചു. ലൂയിസ് ലവ്‌ലി തന്റെ ഒമ്പതാമത്തെ വയസ്സിൽ ലൂയിസ് കാർബാസ് എന്ന പേരിൽ പ്രശസ്ത ക്ലാസിക് കൃതിയായ അങ്കിൾ ടോംസ് ക്യാബിന്റെ ഒരു നാടകാവതരണത്തിൽ ഇവ എന്ന കഥാപാത്രമായി തന്റെ പ്രൊഫഷണൽ അരങ്ങേറ്റം നടത്തി.

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
ജൂലി ബോവൻ

**ജൂലി ബോവൻ ല്യൂറ്റ്‌കെമെയർ** (ജനനം: മാർച്ച് 3, 1970) ഒരു അമേരിക്കൻ നടിയാണ്. എബിസിയുടെ ഹാസ്യപരമ്പര *മോഡേൺ ഫാമിലി* (2009-2020) എന്ന പരമ്പരയിൽ ക്ലെയർ ഡൺഫി എന്ന കഥാപാത്രമായി അഭിനയിച്ചതിന് കൂടുതൽ അറിയപ്പെടുന്ന അവർക്ക് ഈ പരമ്പരയിലെ വേഷം നിരൂപക പ്രശംസയും ഒരു ഹാസ്യ പരമ്പരയിലെ മികച്ച സഹനടിക്കുള്ള പ്രൈംടൈം എമ്മി അവാർഡിനായി ആറ് നാമനിർദ്ദേശങ്ങളും നേടിക്കൊടുക്കുകയും 2011 ലും 2012 ലും അവാർഡ് നേടുകയും ചെയ്തു.

*ഇആർ* (1998–1999) എന്ന എൻബിസി മെഡിക്കൽ നാടക പരമ്പരയിലെ റോക്സൻ, എഡ് (2000–2004) എന്ന എൻബിസി ഹാസ്യ പരമ്പരയിലെ കരോൾ വെസ്സെയ്, ബോസ്റ്റൺ ലീഗൽ (2005–2007) എന്ന എബിസി ലീഗൽ നാടക പരമ്പരയിലെ ഡെനിസ് ബോവർ, ലോസ്റ്റ് (2005–2007) എന്ന എബിസി നാടക പരമ്പരയിലെ സാറാ ഷെപ്പേർഡ് എന്നിവ ജൂലി ബോവൻ അവതരിച്ച പ്രധാന കഥാപാത്രങ്ങളാണ്. *ഹാപ്പി ഗിൽമോർ* (1996), *മൾട്ടിപ്ലിസിറ്റി* (1996), *ജോ സംബഡി* (2001), *ഹൊറിബിൾ ബോസസ്* (2011), *ഹുബി ഹാലോവീൻ* (2020), *ദി ഫാൾഔട്ട്* (2021) എന്നീ ചലച്ചിത്രങ്ങളിലും ബോവൻ പ്രത്യക്ഷപ്പെട്ടിട്ടുണ്ട്.

## അവലംബം

വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:അമേരിക്കൻ ചലച്ചിത്ര നടിമാർ
ഡെർന അണക്കെട്ട് തകർച്ച

ഡാനിയൽ കൊടുങ്കാറ്റിനെ തുടർന്ന് 2023 സെപ്തംബർ 10-11 രാത്രിയിൽ ലിബിയയിലെ ഡെർന നഗരത്തിൽ സ്ഥിതിചെയ്തിരുന്ന രണ്ട് അണക്കെട്ടുകളുടെ വിനാശകരമായ തകർച്ചയാണ് **ഡെർന അണക്കെട്ട് തകർച്ച** എന്നറിയപ്പെടുന്നത്. ശക്തമായ ജലപ്രവാഹത്തിൽ അണക്കെട്ടുകൾ ഒന്നൊന്നായി തകർത്തതോടെ ഏകദേശം 30 ദശലക്ഷം ക്യുബിക് മീറ്റർ (39 ദശലക്ഷം ക്യുബിക് യാർഡ്) ജലം കുത്തിയൊഴുകുകയും, വാദി ഡെർനയുടെ തീരപ്രദേശങ്ങൾ കവിഞ്ഞൊഴുകിയതോടെ താഴെയുള്ള പ്രദേശങ്ങൾ പ്രളയ ബാധിതമാകുകയും ചെയ്തു. പ്രളയം ഡെർന നഗരത്തെ ഭാഗികമായി തകർത്തു തരിപ്പണമാക്കി. സെപ്തംബർ 18-ലെ കണക്കനുസരിച്ച്, 5,300 മുതൽ 20,000 വരെ ആളുകളാണ് ഈ പ്രളയത്തിൽ കൊല്ലപ്പെട്ടത്. 1975-ൽ ചൈനയിലെ ബാൻക്യാവോ അണക്കെട്ടിന്റെ തകർച്ചയ്ക്ക് ശേഷം ചരിത്രത്തിലെ ഏറ്റവും മാരകമായ രണ്ടാമത്തെ അണക്കെട്ട് പരാജയമായിരുന്നു ഈ സംഭവം.

## അണക്കെട്ട് നിർമ്മാണം
1973 മുതൽ 1977 വരെയുള്ള കാലഘട്ടത്തിൽ ഹൈഡ്രോടെക്നിക-ഹൈഡ്രോ എനർജറ്റിക എന്ന യുഗോസ്ലാവിയൻ കമ്പനിയാണ് ഈ അണക്കെട്ടുകൾ കൃഷിയിടങ്ങളിൽ വെള്ളപ്പൊക്കം നിയന്ത്രിക്കുന്നതിനും സമീപ പ്രദേശങ്ങളിലെ സമൂഹങ്ങൾക്ക് കുടിവെള്ളം പ്രദാനം ചെയ്യുന്നതിനുമായി നിർമ്മിച്ചത്. 75 മീറ്ററും (മൻസൂർ അണക്കെട്ട്) 45 മീറ്ററും (ഡെർന അണക്കെട്ട്) ഉയരങ്ങളിൽ കളിമണ്ണ് നിറഞ്ഞ എംബാങ്ക്മെന്റ് ഡാം എന്നാണ് അവ വിശേഷിപ്പിക്കപ്പെട്ടിരുന്നത്. ഡെർന (അല്ലെങ്കിൽ ബെലാഡ്) അണക്കെട്ടിന് 1.5 ദശലക്ഷം ക്യുബിക് മീറ്റർ ജലസംഭരണ ശേഷിയുണ്ടായിരുന്നപ്പോൾ മൻസൂർ (അഥവാ അബു മൻസൂർ) അണക്കെട്ടിന് 22.5 ദശലക്ഷം ക്യുബിക് മീറ്റർ (മറ്റൊരു സ്രോതസ്സിൽ 1.5 ദശലക്ഷം ക്യുബിക് മീറ്റർ) ജലസംഭരണ ശേഷിയാണുണ്ടായിരുന്നത്.

## അവലംബം

വർഗ്ഗം:അണക്കെട്ട് തകർച്ചകൾ
ദിനേമ

ഓർക്കിഡുകളുടെ ഒരു ജനുസ്സാണ് **ദിനേമ**. നിലവിൽ അംഗീകൃതമായ ഒറ്റ സ്പീഷീസായ ഡൈനമ പോളിബൾബൺ മെക്സിക്കോ, മധ്യ അമേരിക്ക, കരീബിയൻ എന്നിവിടങ്ങളിൽ തദ്ദേശീയമായി   കാണപ്പെടുന്നു.
## വിതരണം
മെക്സിക്കോ, ബെലീസ്, എൽ സാൽവഡോർ, ഗ്വാട്ടിമാല, ഹോണ്ടുറാസ്, നിക്കരാഗ്വ, ക്യൂബ, ജമൈക്ക എന്നിവിടങ്ങളിൽ ഇത് കാണപ്പെടുന്നു. 1000-1400 മീറ്റർ ഉയരത്തിൽ ഈർപ്പമുള്ള മിക്സഡ് വനങ്ങളിൽ കാണപ്പെടുന്ന അസാധാരണമായ ഈ സ്പീഷീസ്; നവംബറിൽ പൂക്കുകയും ഓഗസ്റ്റിൽ ഫലം കായ്ക്കുകയും ചെയ്യുന്നു.

## References

## External links
*

വർഗ്ഗം:കരീബിയനിലെ സസ്യജാലം
ലാറിസ

**ലാറിസ** (; , , ) ഗ്രീസിലെ തെസ്സാലി പ്രദേശത്തിന്റെ തലസ്ഥാനവും ഏറ്റവും വലിയ നഗരവുമാണ്. 2021 ലെ സെൻസസ് പ്രകാരം 148,562 ജനസംഖ്യയുള്ള ഈ നഗരം ഗ്രീസിലെ ഏറ്റവും ജനസംഖ്യയുള്ള അഞ്ചാമത്തെ നഗരമാണ്. ലാറിസ പ്രാദേശിക യൂണിറ്റിന്റെ തലസ്ഥാനം കൂടിയാണിത്. ഒരു സുപ്രധാന കാർഷിക കേന്ദ്രവും ദേശീയ ഗതാഗത കേന്ദ്രവുമായ ഇത്, റോഡ്, റെയിൽപ്പാത വഴി വോലോസ് തുറമുഖം, തെസ്സലോനിക്കി, ഏഥൻസ് നഗരങ്ങളുമായി ബന്ധിപ്പിച്ചിരിക്കുന്നു. ലാറിസയിലെ മുനിസിപ്പാലിറ്റിയിൽ 164,381 നിവാസികളുള്ളപ്പോൾ ലാറിസയുടെ പ്രാദേശിക ഘടകത്തിലെ ജനസംഖ്യ 2021 ലെ കണക്കുകളഅ‍ പ്രകാരം  269,151 ആണ്.

ഐത്യഹ്യപ്രകാരം അക്കിലിസ് ജനിച്ചത് ഇവിടെയാണ്. "വൈദ്യശാസ്ത്രത്തിന്റെ പിതാവ്" ഹിപ്പോക്രാറ്റസ് ഇവിടെവച്ചാണ് മരണമടഞ്ഞത്. ഇക്കാലത്ത്, ലാറിസ നഗരം ഗ്രീസിലെ ഒരു പ്രധാന വാണിജ്യ, ഗതാഗത, വിദ്യാഭ്യാസ, കാർഷിക, വ്യാവസായിക കേന്ദ്രമാണ്. പിനിയോസ് നദിയോരത്ത് സ്ഥിതിചെയ്യുന്ന നഗരത്തിന്റെ വടക്ക്-വടക്കുകിഴക്കായി മൗണ്ട് ഒളിമ്പസ്, മൗണ്ട് കിസാവോസ് എന്നിവയാണുള്ളത്.

## അവലംബം
തിവാരെ ഡാം തകർച്ച

2019 ജൂലൈ 2 ന്, ഇന്ത്യയിലെ മഹാരാഷ്ട്ര സംസ്ഥാനത്തെ രത്നഗിരി ജില്ലയിലെ തിവാരെ അണക്കെട്ട് കനത്ത മഴയെ തുടർന്ന് തകർന്നു. അണക്കെട്ട് തകർന്നതിന്റെ ഫലമായി അണക്കെട്ടിന് താഴെയുള്ള ഗ്രാമങ്ങൾ വെള്ളത്തിനടിയിലായി. ഈ ദുരന്തത്തിൽ കുറഞ്ഞത് 19 പേർ മരിക്കുകയും നാല് പേരെ കാണാതാവുകയും ചെയ്തു.

## അണക്കെട്ട് തകർച്ച
79.8 മീറ്റർ (260 അടി) ഉയരവും 500 മീറ്ററോളം നീളവുമുള്ള അണക്കെട്ടിന് 20 ലക്ഷം ക്യുബിക് മീറ്റർ ജലം വാഹകശേഷിയുള്ള റിസർവോയറും ഉണ്ടായിരുന്നു. ഈ അണക്കെട്ട്  2000ത്തിലാണ് നിർമ്മിച്ചത്. 2019 ജൂലൈ 2 ന് രാത്രി 9.30 ഓടെ തിവാരെ അണക്കെട്ട് തകർന്നു. തകർച്ചയുടെ മുൻ ദിവസങ്ങളിൽ നിർത്താതെ പെയ്ത കനത്ത മഴയെത്തുടർന്ന് അണക്കെട്ട് നിറഞ്ഞു കവിഞ്ഞു. അതിശക്തമായ മഴയാണ് അണക്കെട്ട് തകരാൻ കാരണമായി വിലയിരുത്തപ്പെടുന്നത്. ഏകദേശം മൂവായിരത്തോളം ജനസംഖ്യയുള്ള ഭേന്ദേവാഡി, ദാദർ, അക്ലെ, റിക്‌തോലി, ഓവാലി, കൽക്കവ്‌നെ, നന്ദിവാസെ എന്നിവയുൾപ്പെടെ താഴ്‌വരയിലുള്ള ഏഴ് ഗ്രാമങ്ങളിലേക്ക് വെള്ളം ഇരച്ചു കയറി. നിരവധി വീടുകൾ ജലപ്രവാഹത്തിൽ ഒലിച്ചുപോയി. 19 പേർ മരിക്കുകയും നാല് പേരെ കാണാതാവുകയും ചെയ്തു.   

## ദുരിതാശ്വാസ, രക്ഷാപ്രവർത്തനങ്ങൾ
ദേശീയ ദുരന്ത നിവാരണ സേനയും പൂനെ, സിന്ധുദുർഗ് എന്നിവിടങ്ങളിൽ നിന്നുള്ള അഗ്നിശമന സേനാംഗങ്ങളും രക്ഷാപ്രവർത്തനത്തിന് എത്തി. ഗ്രാമവാസികളെ മാറ്റി പാർപ്പിച്ചു. കാണാതായവർക്കായി തിരച്ചിൽ ആരംഭിച്ചു.  

മരിച്ചവരുടെ അടുത്ത ബന്ധുക്കൾക്ക് ₹4 ലക്ഷം രൂപ  നഷ്ടപരിഹാരം നൽകുമെന്ന് മഹാരാഷ്ട്ര സംസ്ഥാന മുഖ്യമന്ത്രി ദേവേന്ദ്ര ഫഡ്‌നാവിസ് പ്രഖ്യാപിക്കുകയും പിന്നീട് പ്രത്യേക അന്വേഷണ സംഘം (എസ്‌ഐടി) അന്വേഷണത്തിന് ഉത്തരവിടുകയും ചെയ്തു.   അണക്കെട്ടിന് വിള്ളലുണ്ടായതായി ഗ്രാമവാസികൾ പരാതിപ്പെട്ടിട്ടുണ്ടെന്നും 2018 നവംബറിൽ ജില്ലാ ഭരണകൂടത്തെ അറിയിച്ചിട്ടുണ്ടെന്നും സംസ്ഥാന ജലവിഭവ മന്ത്രി ഗിരീഷ് മഹാജൻ പറഞ്ഞു. അണക്കെട്ട് തകർന്നുവീണ സ്ഥലത്തിന്റെ അധികാരപരിധിയെച്ചൊല്ലി തർക്കമുണ്ടായി. 

## അവലംബങ്ങൾ

വർഗ്ഗം:മഹാരാഷ്ട്രയിലെ അണക്കെട്ടുകൾ
വർഗ്ഗം:അണക്കെട്ട് തകർച്ചകൾ